cyanic-selkie/wikianc huggingface dataset:
ಭಜರಂಗ ದಳ
ಭಜರಂಗದಳದ ಘೋಷವಾಕ್ಯವು ‘ಸೇವಾ ಸುರಕ್ಷಾ ಸಂಸ್ಕೃತಿ’ ಅಥವಾ ‘ಸರ್ವಿಸ್, ಸೇಫ್ಟಿ ಮತ್ತು ಕಲ್ಚರ್’. ಗೋವು ವಧೆ ಅಥವಾ ಹತ್ಯೆಯನ್ನು ತಡೆಯುವ ಕಾರ್ಯಸೂಚಿಯನ್ನು ಇದು ತನ್ನ ಅವಿಭಾಜ್ಯ ಹೊಣೆಯಂದು ಪರಿಗಣಿಸಿದೆ. ಗೋವನ್ನು ಭಾರತ ಸಂವಿಧಾನದ ಆರ್ಟಿಕಲ್ ೪೮ರಲ್ಲಿ ಇದನ್ನು ಪವಿತ್ರವೆಂದು ಪರಿಗಣಿಸಲಾಗಿದೆ. ದಳದ ಧ್ಯೇಯಗಳಲ್ಲೊಂದಾದ ಅಯೋಧ್ಯಾದ ರಾಮಜನ್ಮಭೂಮಿ ಸ್ಥಳದಲ್ಲಿ ದೇವಸ್ಥಾನ ನಿರ್ಮಿಸುವುದು. ಕೃಷ್ಣ ಜನ್ಮಭೂಮಿಯಾದ ಮಥುರಾದಲ್ಲಿ ದೇವಸ್ಥಾನವನ್ನು ಮತ್ತು ಕಾಶಿಯಲ್ಲಿ (ವಾರಣಾಸಿ) ಕಾಶಿ ವಿಶ್ವನಾಥ ದೇವಸ್ಥಾನವನ್ನು ನಿರ್ಮಾಣ ಮಾಡುವುದು ಗುರಿಗಳಲ್ಲಿ ಸೇರಿಕೊಂಡಿದೆ. ಆದರೆ ಇವುಗಳು ಪ್ರಸ್ತುತ ಉಪಾಸನೆಯ ಚರ್ಚಿತ ಪ್ರದೇಶಗಳಾಗಿವೆ. ಮುಸ್ಲಿಂ ಜನಸಂಖ್ಯಾಶಾಸ್ತ್ರದಲ್ಲಿ ಏರಿಕೆ ಮತ್ತು ಕ್ರಿಶ್ಚಿಯನ್ ಮತಾಂತರದಿಂದ ಸಮುದಾಯ ಸಿದ್ಥಾಂತದ ಅಪಾಯವನ್ನು ಗ್ರಹಿಸಿ ಅದರಿಂದ ಭಾರತದಲ್ಲಿ ಹಿಂದೂ ಅಸ್ತಿತ್ವವನ್ನು ಉಳಿಸಲು ಮತ್ತು ರಕ್ಷಿಸುವುದು ಇದರ ಉಳಿದ ಧ್ಯೇಯಗಲ್ಲಿ ಒಳಗೊಂಡಿದೆ.
ಹುಟ್ಟು
ಅಕ್ಟೋಬರ್ ೧೯೮೪ರಲ್ಲಿ ವಿಶ್ವ ಹಿಂದೂ ಪರಿಷತ್‌‍ (ವಿ ಎಚ್ ಪಿ) ಉತ್ತರ ಪ್ರದೇಶ ರಾಜ್ಯದಲ್ಲಿರುವ ಅಯೋಧ್ಯಾದಲ್ಲಿ ಅಭ್ಯಾಸ ಮೆರವಣಿಗೆಗಳನ್ನು ಮಾಡಲು ಆರಂಭಿಸಿತು. ಈ ಮೆರವಣಿಗೆಗಳನ್ನು "ರಾಮ್-ಜಾನಕಿ ರಥಯಾತ್ರಾ" ಎಂದು ಕರೆದರು. ಮತ್ತು ಸಮಾಜವನ್ನು ಜಾಗೃತಗೊಳಿಸುವ ಗುರಿಯನ್ನು ಹೊಂದಿದದ್ದರು. ಧಾರ್ಮಿಕ ವಿರೋಧಿ ಚಟುವಟಿಕೆಯಲ್ಲಿ ವಿ ಎಚ್ ಪಿ ಒಕ್ಕೂಟವು ಅಧಿಕೃತವಾಗಿ ಪಾಲ್ಗೊಳ್ಳುವಂತಿಲ್ಲದ್ದರಿಂದ ಈ ರೀತಿಯಾಗಿ ಚಾಲನೆ ನೀಡಲಾಯಿತು. ಭಾರತ ಸಮಾಜದ ಹಲವು ವಿಭಾಗಗಳಲ್ಲಿ ಹಿಂದೂ-ಪರ ಚಳವಳಿಯನ್ನು (pro-Hindu movement) ಕಾಣಬಹುದಾಗಿದೆ.
ಇದರ ಪರಿಣಾಮವಾಗಿ ಈ ಮೆರವಣಿಗೆಯ ಆವರಿತ ಪ್ರದೇಶಗಳಲ್ಲಿ ಮತೀಯ ಆತಂಕ ಮತ್ತು ಭಯದ ವಾತಾವರಣ ನಿರ್ಮಾಣವಾಗಿತ್ತು. ಈ ಎಲ್ಲ ಘಟನೆಗಳು, ‘ಪವಿತ್ರ ಸಾಧುಗಳು’ (ವಿ ಎಚ್ ಪಿ ಸದಸ್ಯರು) ಎಂದು ಯುವಕರ ಪ್ರತಿಭಟನೆ ಅಥವಾ ಮೆರವಣಿಗೆಯನ್ನು ರಕ್ಷಿಸಿಕೊಳ್ಳಲು ಕರೆಯಲಾಗುತ್ತಿತ್ತು. ಆ ಸಂದರ್ಭದಲ್ಲಿ ಭಜರಂಗದಳ ಹುಟ್ಟಿಕೊಂಡಿತು. ಅಂತಿಮವಾಗಿ ಭಜರಂಗದಳದ ಹೆಚ್ಚಿನ ಸದಸ್ಯರು ಈ ಒಕ್ಕೂಟದಲ್ಲಿ ಸೇರಿಕೊಳ್ಳಲು ಅಥವಾ ಗುರುತಿಸಿಕೊಳ್ಳಲು ಹೆಮ್ಮೆ ಪಡುತ್ತಾರೆ. ಮತ್ತು ಇದೇ ರೀತಿಯಲ್ಲಿ ಉತ್ತರ ಪ್ರದೇಶದ ಹೊರ ಭಾಗಗಳಲ್ಲೂ ಸಹ ಒಕ್ಕೂಟವು ತನ್ನ ಸದಸ್ಯರನ್ನು ಹೊಂದಿದೆ.
ಸಿದ್ಧಾಂತ ಮತ್ತು ಕಾರ್ಯಸೂಚಿ
ಆಧುನಿಕ ಭಾರತದಲ್ಲಿ ಭಜರಂಗದಳದ ಗುರಿಯು, ಮಸ್ಲಿಂ ದಿಗ್ವಿಜಯೇತರ ಮತ್ತು ಬ್ರಿಟಿಷ್ ಸಾಮ್ರಾಜ್ಯಶಾಹಿಗಳ ಆಕ್ರಮಣವನ್ನು ಅವರಿಗೆ ತಿರುಗುವ ರೀತಿಯಲ್ಲಿ ಮಾಡುವ ಕಾರ್ಯಸೂಚಿ ಹೊಂದಿದ್ದಾರೆ. ಪ್ರಸ್ತುತ ವಿವಾದಕ್ಕೆ ಒಳಪಟ್ಟ ದೇವಸ್ಥಾನಕ್ಕೆ ಸಂಬಂಧಪಟ್ಟಂತೆ ಇರುವ ಐತಿಹಾಸಿಕ ಸ್ಮಾರಕಗಳನ್ನು ಅಥವಾ ದಾಖಲೆಗಳನ್ನು ಬದಲಾಯಿಸುವಂತೆ ದಳವು ಆಗ್ರಹಿಸುತ್ತಿದೆ. ಭಜರಂಗದಳವು ತಮ್ಮ ವೈಬ್ ಸೈಟ್ ನಲ್ಲಿ, ತಮ್ಮ ಒಕ್ಕೂಟವು ಕೋಮುವಾದಿಗಳು ಅಲ್ಲ ಅಥವಾ ವಿಭಜಕರಲ್ಲ ಎಂದು ಪ್ರತಿಪಾದಿಸಿದೆ. ಇದನ್ನು ಉದ್ದೇಶಪೂರ್ವಕವಾಗಿ ಅವರು ಇದರಲ್ಲಿ ಹೇಳಿದ್ದಾರೆ. "'ಭಜರಂಗದಳವು ಯಾವುದೇ ಧರ್ಮದ ವಿರೋಧಿಯಲ್ಲ. ಇದು ಉಳಿದ ಜನರ ನಂಬಿಕೆಯನ್ನು ಗೌರವಪೂರ್ವಕವಾಗಿ ಸರಿಯೆಂದು ಒಪ್ಪಿಕೊಳ್ಳುತ್ತದೆ ಅಥವಾ ಅಂಗೀಕರಿಸುತ್ತದೆ.  ಆದರೆ ಅದೇ ರೀತಿಯಲ್ಲಿ ಹಿಂದೂ ಭಾವನೆಗಳಿಗೂ ಗೌರವ ಕೊಟ್ಟು ಅದನ್ನು ಅಂಗೀಕರಿಸುವಂತೆ ಆಶಿಸುತ್ತದೆ. ಭಜರಂಗದಳವು ಅಸ್ತಿತ್ವದಲ್ಲಿರುವ ಎಲ್ಲ ಧರ್ಮಗಳನ್ನು ಮತ್ತು ಎಲ್ಲ ಮಾನವರನ್ನು ಗೌರವಿಸುತ್ತದೆ. ಜಾತಿ, ವರ್ಣ ಮತ್ತು ಧರ್ಮ ಪದ್ಧತಿಯನ್ನು ಗಣನೆಗೆ ತೆಗೆದುಕೊಳ್ಳುವುದಿಲ್ಲ (ಆತ್ಮಾಸ್ವತ್ ಸರ್ವ ಭೂತೇಶು).  ಈ ಉದ್ದೇಶದಿಂದ ಭಜರಂಗದಳವು ಹಲವಾರು ಸಾರ್ವಜನಿಕ ಜಾಗೃತಿ ಕಾರ್ಯಚಟುವಟಿಕೆಗಳನ್ನು ಕೈಗೆತ್ತಿಕೊಂಡಿತು.  ಇದು ಘರ್ಷಣೆ ಅಥವಾ ಕಾನೂನು ಬಾಹಿರ ಚಟುವಟಿಕೆಯಲ್ಲಿ ನಂಬಿಕೆ ಇಟ್ಟಿಲ್ಲ'."
ಇವುಗಳು ಸೇರಿದಂತೆ, ಭಜರಂಗದಳವು ಹೇಳುವ ಪ್ರಕಾರ, ಕ್ರಿಶ್ಚಿಯನ್ ಮಿಷನರಿಗಳು ಮಾಡುವ ಕಾರ್ಯಚಟುವಟಿಕೆ ಬಗ್ಗೆ ಜನರಿಗೆ ೫ ಮಿಲಿಯನ್ ಕರಪತ್ರಗಳನ್ನು ಹಂಚಿದೆ. ಭಜರಂಗದಳದ ರಾಷ್ಟ್ರೀಯ ಸಂಚಾಲಕ ಸುರೇಂದ್ರ ಕುಮಾರ್ ಜೈನ್ ಹೇಳುವಂತೆ, ಶಾಂತಿಯುತವಾಗಿ ವರದಿ ಸಿದ್ಧಪಡಿಸಿ ಅದರಲ್ಲಿ ಸಂಶಯಾಸ್ಪದವಾಗಿ ಈ ರೀತಿ ವಿವರಿಸಿದ್ದು, ಕ್ರಿಶ್ಚಿಯನ್ ವ್ಯಕ್ತಿಗಳು ಬಡಜನರನ್ನು ವಿಶ್ವ ಕ್ರೈಸ್ತ ಧರ್ಮಕ್ಕೆ ಮತಾಂತರ ಮಾಡಲು ಯೋಜಿಸಿದ್ದಾರೆ. ಇದರಲ್ಲಿ ಅತಿಮುಖ್ಯವಾಗಿ ಭಾರತದ ಬಹುಸಂಖ್ಯಾತ ಹಿಂದೂಗಳನ್ನು ಗುರಿಯಾಗಿಟ್ಟುಕೊಳ್ಳಲಾಗಿದೆ ಎಂದು ತಿಳಿಸುತ್ತಾರೆ. .
ಭಜರಂಗದಳವು ವಿಶ್ವಹಿಂದೂ ಪರಿಷತ್ ಜತೆಗೆ ಸೇರಿಕೊಂಡು, ಭಾರತದಲ್ಲಿ ಇಸ್ಲಾಂ ಧರ್ಮದ ಭಯೋತ್ಪಾದನೆ ವಿರುದ್ಧ ಧ್ವನಿ ಎತ್ತಿದೆ. ಮತ್ತು ಭಾರತದೆಲ್ಲೆಡೆ ಇದರ ಬಗ್ಗೆ ಜನರಲ್ಲಿ ಜಾಗೃತಿ ಮೂಡಿಸುವ ನಿಟ್ಟಿನಲ್ಲಿ ಚಳವಳಿಗಳನ್ನು ಹಮ್ಮಿಕೊಳ್ಳುವುದಾಗಿ ಪ್ರಕಟಿಸಿದೆ. ಇಸ್ಲಾಂ ಭಯೋತ್ಪಾದನೆಯು ಭಾರತದ ಸಾಮಾನ್ಯ ಜನಸಂಖ್ಯೆಯನ್ನು ನಶಿಸುವಂತೆ ಮಾಡುವುದು ಮತ್ತು ತಮ್ಮ ಪ್ರಾಬಲ್ಯವನ್ನು ಸ್ಥಾಪಿಸುವುದು ಎಂದು ಪ್ರತಿಪಾದಿಸಿತು. . ಭಜರಂಗದಳ ಸಂಚಾಲಕ ಪ್ರಕಾಶ್ ಶರ್ಮಾ ಒತ್ತಿ ಹೇಳುವಂತೆ, ಇವರು ನಿರ್ಧಿಷ್ಟ ಸಮುದಾಯವನ್ನು ಗುರಿಯಾಗಿಟ್ಟುಕೊಂಡಿಲ್ಲ. ಆದರೆ ಭಾರತದ ಜನರನ್ನು ಜಾಗೃತ ಗೊಳಿಸುವಂತೆ (ಎಚ್ಚರಗೊಳ್ಳುವಂತೆ) ಪ್ರಯತ್ನಿಸುತ್ತೇವೆ. ಮುಖ್ಯವಾಗಿ ಯುವಕರು, ಅಪಾಯಕಾರಿ ಭಯೋತ್ಪಾದನೆಯಾದ ೨೦೦೨ರ ಅಕ್ಷರಧಾಮ ದೇವಸ್ಥಾನದ ಮೇಲೆ ನಡೆದ ದಾಳಿಯು ಲಕ್ಷರ್-ಇ-ತೊಯ್ಬಾ ಭಯೋತ್ಪಾದನೆ ಸಂಘಟನೆಯ ಕೊಂಡಿಯನ್ನು ಹೊಂದಿರುವವರಿಂದ ನಡೆಸಲ್ಪಟ್ಟಿತು. ಭಜರಂಗದಳವು ವಿ ಎಚ್ ಪಿ ಯೊಂದಿಗೆ ಸೇರಿ ಗೋಹತ್ಯೆಯನ್ನು (ಹಲವಾರು ಹಿಂದೂಗಳು ದೈವೀ ಭಾವನೆಯಿಂದ ನೋಡುವ ಜಾನುವಾರು) ಮತ್ತು ಗೋವಿನ ಸಾಮೂಹಿಕ ಹತ್ಯಾಕಾಂಡವನ್ನು ನಿಷೇಧಿಸುವಂತೆ ಆಗ್ರಹಿಸಿತು. .
ಗುಜರಾತ್ ಭಜರಂಗದಳವು ಸೌಂದರ್ಯ ಸ್ಪರ್ಧೆಯ ವಿರುದ್ಧದ ಚಳವಳಿಯಲ್ಲಿ ಮುಂಜೂಣಿಯಲ್ಲಿತ್ತು. ಮತ್ತೊಂದು ವಿಷಯವೆಂದರೆ ಹಿಂದೂ-ಮುಸ್ಲಿಂ ವಿವಾಹವನ್ನು ತಡೆಯುವುದು ಇದರ ಗುರಿಯಾಗಿದೆ.
ವಿವಾದಗಳು
ಮಾನವ ಹಕ್ಕುಗಳಿಗೆ ಅನುಗುಣವಾಗಿ, ಭಜರಂಗದಳವು ೨೦೦೨ರಲ್ಲಿ ಗುಜರಾತ್‌ನಲ್ಲಿ ನಡೆದ ಹಿಂಸಾಚಾರದಲ್ಲಿ ಮುಸ್ಲಿಂರ ವಿರುದ್ಧ ಗಲಭೆಯಲ್ಲಿ ಪಾಲ್ಗೊಂಡಿತ್ತು.
ಇದೇ ತರಹದ ಗುಂಪು ಕಾರ್ಯಾಚರಣೆಯು ೨೦೦೩ರ ಪರ್ಬಾನಿ ಮಾಸ್ಕ್ ಸ್ಫೋಟದ ಅಪರಾಧದಲ್ಲೂ ಭಾಗಿಯಾಗಿರಬಹುದು ಎಂದು ಶಂಕಿಸಲಾಗಿದೆ. . ಈ ತಂಡವನ್ನು ಬಂಧಿಸಿದ ನಂತರ ಮಾಡಿದ ವಿಚಾರಣೆ ವೇಳೆ ಇಂಥಹ ಹಲವಾರು ಸ್ಫೋಟಗಳನ್ನು ಸೇಡಿಗಾಗಿ ನಡೆಸಿರುವುದನ್ನು ದೇಶದಾದ್ಯಂತ ನಡೆಸಿರುವುದಾಗಿ ಬಾಯಿಬಿಟ್ಟಿದ್ದಾರೆ. ಎನ್‌ಡಿ ಟಿವಿಯು ತರುವಾಯ ನಂಧೆಡ್‌ನ ಘಟನೆಯನ್ನು ಪೊಲೀಸರು ಮುಚ್ಚಿಡಲು ಪ್ರಯತ್ನಿಸಿದ ಕುರಿತು ವಿಸ್ತೃತ ವರದಿಯನ್ನು ಪ್ರಚುರಪಡಿಸಿತು. ಈ ವರದಿಯನ್ನು ನಾಗ್ಪುರದ ಸೆಕ್ಯುಲರ್ ಸಿಟಿಜನ್ಸ್ ಫೋರಮ್ ಮತ್ತು ಪಿಯುಸಿಎಲ್ ಮಾಡಿತ್ತು. ಅದರ ಪ್ರಕಾರ ಸತ್ತವನೊಬ್ಬನ ಮನೆಯಲ್ಲಿ ಮಸೀದಿಗಳ ಭೂಪಟ ಪತ್ತೆಯಾಗಿದೆ ಎಂದು ಪ್ರತಿಪಾದಿಸಲಾಯಿತು. ತೊಗಾಡಿಯಾರನ್ನು ಬಂಧಿಸಿದ ತರುವಾಯ ಆಡಳಿತಾರೂಢ ಕಾಂಗ್ರೆಸ್ ಪಕ್ಷವು ಬರುವ ಲೋಕಸಭಾ ಚುನಾವಣೆಯಲ್ಲಿ ಭಾರತದ ರಾಜಸ್ತಾನ ರಾಜ್ಯದಲ್ಲಿ ತ್ರಿಶೂಲದ ವಿಚಾರವನ್ನು ಹೊರತಂದಿತು. ಮತ್ತು ಮುಸ್ಲಿಂ ಸಮುದಾಯವನ್ನು ಸಮಾಧಾನಪಡಿಸಿ ಅವರ ಮತಗಳನ್ನು ಪಡೆಯಲು ಆಕ್ರಮಣಕಾರಿ ತಂತ್ರವನ್ನು ರೂಪಿಸಿತು. ತೊಗಾಡಿಯಾ ಈ ಪ್ರಕರಣಕ್ಕೆ ಸಿಕ್ಕ ಪ್ರಚಾರದ ಕುರಿತು ತೃಪ್ತಿ ವ್ಯಕ್ತಪಡಿಸಿದರು
ನಂತರದಲ್ಲಿ ಭಜರಂಗದಳದ ಸಂಚಾಲಕ ಮಹೇಂದ್ರ ಕುಮಾರ್‌ನನ್ನು ಈ ಸಂಬಂಧವಾಗಿ ಬಂಧಿಸಲಾಯಿತು. ಈ ಘಟನೆಗೆ ರಾಜ್ಯ ಸರ್ಕಾರವನ್ನು ಕೇಂದ್ರ ಸರ್ಕಾರವು ಕಟುವಾಗಿ ಟೀಕಿಸಿದ ನಂತರದಲ್ಲಿ ಮಹೇಂದ್ರ ನಾವು ಈ ಗಲಭೆಗೆ ಜವಾಬ್ಧಾರರಲ್ಲ ಎಂಬುದಾಗಿ ಸಾರ್ವಜನಿಕವಾಗಿ ಪ್ರಕಟಿಸಿದರು. ಇದಕ್ಕನುಗುಣವಾಗಿ ಅಲ್ಪಸಂಖ್ಯಾತರ ರಾಷ್ಟ್ರೀಯ ಆಯೋಗವು ಬಿಜೆಪಿ ಆಡಳಿತ ರಾಜ್ಯಗಳಾದ ಕರ್ನಾಟಕ ಮತ್ತು ಓರಿಸ್ಸಾಗಳಲ್ಲಿ ಕೋಮುಗಲಭೆಗಳು ನಡೆಯುತ್ತಿವೆ ಎಂದು ಬೊಟ್ಟು ಮಾಡಿ ತೋರಿಸಿದವು. . ಅದೇನೇ ಇದ್ದರೂ ಪೊಲೀಸ್ ವರದಿಯಲ್ಲಿ ಭಜರಂಗದಳವು ಈ ಗಲಭೆಯಲ್ಲಿ ವಾಸ್ತವವಾಗಿ ಯಲ್ಲಿ ಪಾಲ್ಗೊಂಡಿಲ್ಲ ಎಂಬುದಾಗಿ ತೋರಿಸಿತು. ಈ ದಾಳಿಯನ್ನು ವಿಭಜಿತ ತಂಡದಿಂದ ಮಾಡಲಾಗಿದೆ ಎಂದು ತಿಳಿಸಲಾಯಿತು. ಆದಾಗ್ಯೂ ಸಾಕ್ಷ್ಯಗಳು ಭಜರಂಗದಳ ಕಾರ್ಯಚಟುವಟಿಕೆಯು ತೋರಿಸುವಂತೆ ವಿರುದ್ಧವಾದ, ಅವರು ಬಣ್ಣಿಸಿದಂತೆ ದಾಳಿ ಮತ್ತು ಹೆಚ್ಚಿನ ಹಿಂಸಾಚಾರವನ್ನು ಮುಕ್ತವಾಗಿ ಎಚ್ಚರಿಸುತ್ತಿದೆ. .
ವಿಮರ್ಶೆ
೨೦೦೦ದ ರಾಜ್ಯದ ಸಂಯುಕ್ತ ರಾಷ್ಟ್ರಗಳ ಕಚೇರಿಗಳು ವಾರ್ಷಿಕ ವರದಿಯನ್ನು ಅಂತಾರಾಷ್ಟ್ರೀಯ ಧಾರ್ಮಿಕ ಸ್ವಾತಂತ್ರ್ಯ ಮತ್ತು ವಿಶ್ವ ವರದಿ (೨೦೦೦)ಯನ್ನು ಹ್ಯೂಮನ್ ರೈಟ್ಸ್ ವಾಚ್ (ಮಾನವ ಹಕ್ಕುಗಳ ಆಯೋಗ)ವು ಈ ಒಕ್ಕೂಟಕ್ಕೆ ಹಿಂದೂ ಉಗ್ರವಾದಿ ಸಂಘಟನೆ ಎಂಬ ಹಣೆಪಟ್ಟಿಯನ್ನು ಹಚ್ಚಿದೆ. ವಾಷಿಂಗ್ಟನ್ ವಿಶ್ವ ವಿದ್ಯಾನಿಲಯದ ರಾಜಕೀಯ ವಿಜ್ಞಾನ ಮಚ್ಚು ದಕ್ಷಿಣ ಭಾರತ ಅಭ್ಯಾಸದ ವಿಶ್ರಾಂತ ಪ್ರೊ. ಪೌಲ್ ಆರ್. ಬ್ರಾಸ್ ಪ್ರಕಾರ, ಭಜರಂಗದಳವು ಜರ್ಮನಿಯ ನಾಜಿ Sturmabteilungಗೆ ಸಮನಾದುದು ಎಂದು ಬಣ್ಣಿಸಿದ್ದಾನೆ.
ಭಜರಂಗದಳವು ಮಂದಗಾಮಿ ಹಿಂದೂ ರಾಷ್ಟ್ರೀಯ ಸಂಘಟನೆಗಳಿಂದ ಅವುಗಳಾದ ಹಿಂದೂ ಮಹಾಸಭಾದಿಂದ ಸಾಕಷ್ಚು ಟೀಕೆಗಳನ್ನು ಪಡೆಯಬೇಕಾಯಿತು.
ಭಜರಂಗದಳವು ಇಸ್ಲಾಮಿಕ್ ಮೂಲಭೂತವಾದಿಗಳು ಇಸ್ಲಾಮಿಕ್ ಭಯೋತ್ಪಾದನೆಯನ್ನು ವಿಸ್ತರಿಸಿ ನಿಯಂತ್ರಿಸುತ್ತಿರುವ ವಿಧಾನವನ್ನು ಅಳವಡಿಸಿಕೊಂಡಿದೆ ಎಂದು ಹಿಂದೂ ಮಹಾಸಭಾ ಭಾವಿಸಿತ್ತು. ಇದಕ್ಕೆ ಅನುಗುಣವಾಗಿ ಭಾರತೀಯ ಜನತಾ ಪಾರ್ಟಿ ಸದಸ್ಯರು ಮತ್ತು ಭಾರತದ ಮಾಜಿ ಪ್ರಧಾನ ಮಂತ್ರಿ ಅಟಲ್ ಬಿಹಾರಿ ವಾಜಪೇಯಿ ಸಹ ಭಜರಂಗದಳ ಬಗ್ಗೆ ಟೀಕಿಸಿದ್ದರು. ವಾಜಪೇಯಿ ಹೇಳುವ ಪ್ರಕಾರ, ಭಜರಂಗದಳವು ಬಿಜೆಪಿಗೆ ನಾಚಿಕೆತರುವ ಕೆಲಸ ಮಾಡುತ್ತಿದೆ ಮತ್ತು ಸಂಘಪರಿವಾರವು ಅದನ್ನು ತನ್ನ ಹತೋಟಿಗೆ ತರಬೇಕು ಎಂದು ಹೇಳಿದ್ದರು. ಓರಿಸ್ಸಾದಲ್ಲಿ ಕೋಮು ಹಿಂಸಾಚಾರದ ನಂತರ ಭಾರತೀಯ ಜನತಾ ಪಾರ್ಟಿಯ ಪ್ರಧಾನಮಂತ್ರಿ ಅಭ್ಯರ್ಥಿ ಎಲ್.ಕೆ. ಅಡ್ವಾಣಿಯವರು, ಭಜರಂಗದಳವು ಹಿಂಸೆಯನ್ನು ಬಿಟ್ಟು ಬಿಡಬೇಕು ಎಂದು ಹೇಳಿದ್ದರು, ಏಕೆಂದರೆ ಇದರಿಂದಾಗಿ ತಮ್ಮ ಪಕ್ಷಕ್ಕೆ ದೆಹಲಿಯಲ್ಲಿನ ಯುಪಿಎ ಸರ್ಕಾರದ ಮೇಲಿನ ಒತ್ತಡವನ್ನು ಈ ಘಟನೆ ಕಡಿಮೆಗೊಳಿಸಿತ್ತು.
ನಿಷೇಧಕ್ಕೆ ಒತ್ತಾಯ
. ಜತೆಗೆ ಭಾರತದ ರಾಷ್ಟ್ರೀಯ ಭದ್ರತಾ ಸಲಹೆಗಾರರೂ ಸಹ ಭಜರಂಗದಳವನ್ನು ನಿಷೇಧಿಸುವುದು ಸಮರ್ಥನೀಯ ಕ್ರಮವಲ್ಲ ಎಂದು ಹೇಳಿದ್ದಾರೆ. ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್, ಕಾರ್ಮಿಕ ಸಚಿವ ರಾಮ್ ವಿಲಾಸ್ ಪಾಸ್ವಾನ್, ಮಾಜಿ ಪ್ರಧಾನ ಮಂತ್ರಿ ಎಚ್.ಡಿ.ದೇವೇಗೌಡ ಮತ್ತು ಉತ್ತರ ಪ್ರದೇಶ ಮುಖ್ಯಮಂತ್ರಿ ಮಾಯಾವತಿ ಸಹ ಭಜರಂಗದಳ ಮತ್ತು ಶ್ರೀರಾಮಸೇನೆಯನ್ನು ನಿಷೇಧಿಸಬೇಕು ಎಂದು ಆಗ್ರಹಿಸಿದ್ದಾರೆ. ಈ ವಿಷಯವಾಗಿ ದೇವೇಗೌಡ ಪ್ರಧಾನಮಂತ್ರಿಗಳಿಗೆ ಒಂದು ಪತ್ರವನ್ನೂ ಸಹ ಬರೆಯುತ್ತಾರೆ. ಅದರಲ್ಲಿ ಅಲ್ಪಸಂಖ್ಯಾಥರ ವಿರುದ್ಧ ಭಜರಂಗದಳವು ಅಸಂಬದ್ಧ (ಪ್ರಜ್ಞಾರಹಿತ) ಕೋಮು ಗಲಭೆಯಂತಹ ಅಪರಾಧ ಕೃತ್ಯಗಳಲ್ಲಿ ಕರ್ನಾಟಕ ಮತ್ತು ಓರಿಸ್ಸಾಗಳಲ್ಲಿ ಕೈಗೊಂಡಿದ್ದಾರೆ ಎಂದು ಉಲ್ಲೇಖಿಸಿದ್ದಾರೆ.
ಬಾಹ್ಯ ಕೊಂಡಿಗಳು
ವರ್ಗ:1922ರ ಸ್ಥಾಪನೆಗಳು ವರ್ಗ:ಹಿಂದುತ್ವ ವರ್ಗ:ಸಂಘ ಪರಿವಾರ ವರ್ಗ:ಹಿಂದೂ ಸಿದ್ಧಾಂತ
ಭಕ್ತಿಯೋಗ
ಭಕ್ತಿಯೋಗ ಹಿಂದೂಧರ್ಮದಲ್ಲಿ ಹೇಳಲ್ಪಟ್ಟ ನಾಲ್ಕು ಯೋಗಗಳಲ್ಲಿ ಒಂದು. ಭಕ್ತಿ ಎಂದರೆ ಪ್ರೀತಿ,ಸೇವೆ ಎಂದು ಅರ್ಥ. ದೇವರನ್ನು ಪ್ರೀತಿಸುತ್ತಾ, ಜೀವನದ ಸಕಲ ಕೆಲಸ ಕಾರ್ಯಗಳನ್ನು ದೇವರ ಸೇವೆ ಎಂದು ನಡೆಸಿ ಕೊನೆಗೆ ಪ್ರೀತಿಯ ಮೂಲಕವೇ ಭಗವಂತನನ್ನು ಸೇರಲು ಇರುವ ಸಾಧನಾ ಮಾರ್ಗವೇ ಭಕ್ತಿಯೋಗ.
ಭಕ್ತರ ವರ್ಗೀಕರಣ
ಭಕ್ತರನ್ನು ನಾಲ್ಕು ವಿಧವಾಗಿ ವರ್ಗೀಕರಿಸಬಹುದು.
ಆರ್ತಭಕ್ತರು:
ನರಳುವಿಕೆ,ಕಷ್ಟ,ನಷ್ಟ ಇತ್ಯಾದಿ ಜೀವನದ ನೋವುಗಳಿಗೆ ತುತ್ತಾದವರು ದೇವರನ್ನು ತನ್ನ ಕಷ್ಟ ನಿವಾರಣೆಗಾಗಿ ಮೊರೆಹೋಗುತ್ತಾರೆ.ಈ ವಿಧದ ಭಕ್ತರನ್ನು ಆರ್ತ ಭಕ್ತರು ಎನ್ನಬಹುದು.
ಅರ್ಥಾರ್ಥಿ ಭಕ್ತರು: ತನ್ನ ಲೌಕಿಕ ಸುಖಕ್ಕಾಗಿ ವಸ್ತು,ಧನ,ಕನಕಾದಿಗಳನ್ನು ಬಯಸಿ ದೇವರ ಮೊರೆಹೋಗುವವರನ್ನು ಅರ್ಥಾರ್ಥಿ ಭಕ್ತರು ಎನ್ನುತ್ತಾರೆ.
ಇವರು ಜೀವನದ ಗುರಿಯನ್ನು ಅರಸುವವರು.ಜೀವನದ ಪರಮಗುರಿಯೆಂದು ಭಗವಂತನನ್ನು ಇರಿಸಿಕೊಂಡು ಆತನ ಕುರಿತಾದ ಜ್ಞಾನವನ್ನು ಪಡೆಯಲು ಪ್ರಯತ್ನಿಸುವವರನ್ನು ಜಿಜ್ಞಾಸು ಭಕ್ತರು ಎನ್ನಬಹುದು.
*ಜ್ಞಾನಿ ಭಕ್ತರು*: ಇವರೆಲ್ಲರಿಗಿಂತ ಮೇಲಿನವರು.ಜೀವನ-ಜಗತ್ತು,ಭಗವಂತ ಈ ಸಂಬಂಧದ ಸತ್ಯವಾದ ಪರಿಜ್ಞಾನವನ್ನು ಹೊಂದಿ,ಸರ್ವರಲ್ಲೂ,ಸರ್ವವಸ್ತುಗಳಲ್ಲೂ ಭಗವಂತನನ್ನು ಕಾಣುತ್ತಾ,ಯಾವ ಕಾಮನೆಗಳೂ ಇಲ್ಲದೆ ಭಗವಂತನನ್ನು ಪೂಜಿಸುತ್ತಾ ಇರುವವರನ್ನು ಜ್ಞಾನಿ ಭಕ್ತರು ಎಂದು ಹೇಳುತ್ತಾರೆ.
ಆಧಾರ ಗ್ರಂಥಗಳು
ವರ್ಗ:ಹಿಂದೂ ಧರ್ಮ
ಕೊಂಡಜ್ಜಿಯ ಅರಣ್ಯಧಾಮ
ಕೊಂಡಜ್ಜಿ ಇದು ಒಂದು ಪ್ರವಾಸಿತಾಣ ಇದು ದಾವಣಗೆರೆ ೧೩ ಕಿ ಮಿ ದೂರವಿದೆ ಇಲ್ಲಿ ವಿಸ್ತಾರವಾದ ಅರಣ್ಯ ಪ್ರದೇಶವಿದೆ ಸುಂದರವಾದ ಕೆರೆ ಇದೆ ಈ ಕೆರೆ ಇಲ್ಲಿಯ ಜನರ ಜೀವನಾಡಿ ಈ ಕೆರೆ ಇಂದ ಸುತ್ತಲ ಗ್ರಾಮಗಳಾದ ಬುಳ್ಳಾಪುರ,ಕೆಂಚನಹಳ್ಳಿ,ಕುರುಬರಹಳ್ಳಿ,ಗ್ರಾಮಗಳ ಜಮೀನಿಗೆ ಈ ಕೆರೆಯಿಂದ ನೀರು ಹಾಯಿಸಲಾಗುತ್ತದೆ, ಈ ಕೆರೆಗೆ ಭದ್ರಜಾಲಶಯ ದಿಂದ ನೀರು ಹರಿದುಬರುತದೆ ಇಲ್ಲಿಯ ಪ್ರಮುಖ ಬೇಳೆ ಭತ್ತ,ಕಬ್ಬು,ಜೋಳ,ತೆಂಗು,
ವರ್ಗ:ಪ್ರವಾಸಿ ತಾಣಗಳು
ಹಿಂದೂ ಪಂಥಗಳು
ವರ್ಗ:ಹಿಂದೂ ಪಂಥಗಳು
ಎಂ.ಎಸ್.ವೇದಾ
'''ಡಾ. ಎಂ.ಎಸ್.ವೇದಾ''' ಕನ್ನಡ ಸಾಹಿತ್ಯದ ಗಂಭೀರ ವಿಚಾರಧಾರೆಯುಳ್ಳ ಸೃಜನಶೀಲ ಲೇಖಕಿ. ಇವರ ಸಾಹಿತ್ಯದ ಹರುಹು ದೊಡ್ಡದು. ಕವಿತೆ, ಕಥೆ, ಕಾದಂಬರಿ, ನಾಟಕಗಳನ್ನು ರಚಿಸಿದ್ದಾರೆ.
ಜನನ, ಶಿಕ್ಷಣ
ಇವರು ಮೇ ೦೪- ೧೯೬೫ ಮೈಸೂರಿನಲ್ಲಿ ಜನಿಸಿದರು. ಎಂ.ಎ(ಕನ್ನಡ), ಪಿಎಚ್.ಡಿ ಪದವೀಧರೆಯಾಗಿದ್ದಾರೆ. ಕನ್ನಡ ಸಾಹಿತಿ ಬಿ.ಪುಟ್ಟಸ್ವಾಮಯ್ಯನವರ ನಾಟಕ ಹಾಗೂ ಕಾದಂಬರಿಗಳನ್ನು ಕುರಿತು ಸಂಶೋಧನಾ ವ್ಯಾಸಂಗ ಮಾಡಿದ್ದಾರೆ.
ವೃತ್ತಿ ಜೀವನ
ಪ್ರಸ್ತುತ ಪಿರಿಯಾಪಟ್ಟಣದ ಸರ್ಕಾರಿ ಕಾಲೇಜಿನಲ್ಲಿ ಕನ್ನಡ ಸಹ ಪ್ರಾಧ್ಯಾಪಕರಾಗಿದ್ದಾರೆ. ಸೂಕ್ಷ್ಮ ಸಂವೇದನೆಯ ಲೇಖಕಿಯಾದ ವೇದಾ ತಮ್ಮ ರಚನಾ ಕೌಶಲ್ಯ ಮತ್ತು ಪ್ರತಿಭೆಗಳನ್ನು ಸ್ತ್ರೀ ಬದುಕಿನ ಮೀಮಾಂಸೆಗಾಗಿ ದುಡಿಸಿಕೊಳ್ಳುತ್ತಾರೆ.
ಉಲ್ಲೇಖಗಳು
ವರ್ಗ:ಕನ್ನಡ ಸಾಹಿತ್ಯ ಎಂ.ಎಸ್.ವೇದಾ ಎಂ.ಎಸ್.ವೇದಾ
ಉನ್ಮೇಷ
ಉನ್ಮೇಷ: ಒಂದು ಚಿಂತನೆಯಿಂದ ಇನ್ನೊಂದು ಚಿಂತನೆ ಅಥವಾ ಭಾವಕ್ಕೆ ಹೊರಳುವಾಗ ಉಂಟಾಗುವ ಅನುಭವ. ಇದು ಕೇವಲ ಅನುಭವದಿಂದ ಗುರುತಿಸಬಹುದಾದ ವಿಷಯ. ಶಿವನ ಶಕ್ತಿಪ್ರಸಾರವೇ ಈ ವಿಶ್ವ. ಅಂಥ ಶಕ್ತಿ ಪ್ರಸಾರವಾಗುವಲ್ಲಿ ಮೊದಲ ಸ್ಫುರಣವೇ ಉನ್ಮೇಷ. ಸ್ಪಂದ, ಸ್ಫೋಟ, ಕಂಪನ, ಅಭಾಸನ, ಉನ್ಮೀಲನ ಪದಗಳನ್ನು ಈ ಅರ್ಥದಲ್ಲಿ ಉಪಯೋಗಿಸುತ್ತಾರೆ. ಸೌಂದರ್ಯಮೀಮಾಂಸೆಯಲ್ಲಿ ಪ್ರತಿಭೆಯನ್ನು ನವನವೋನ್ಮೇಷಶಾಲಿನಿ ಯೆಂದು ಹೇಳುವಲ್ಲಿ ಆ ಗುಣವಿಶೇಷ ಸೃಷ್ಟಿಯಲ್ಲಿನ ಹೊಸ ಹೊಸ ವಿಷಯಗಳನ್ನು ತೆರೆದು ತೋರಿಸಬಲ್ಲುದೆಂಬ ಅರ್ಥದಲ್ಲಿ ಉನ್ಮೇಷ ಪದವನ್ನು ಬಳಸಿದ್ದಾರೆ. (ಜೆ.ಆರ್.) ವರ್ಗ: ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಅಂತರ್ವಿರೋಧ ತತ್ತ್ವ
ಅಂತರ್ವಿರೋಧ ತತ್ತ್ವ
ಪಾಶ್ಚಾತ್ಯ ತರ್ಕಶಾಸ್ತ್ರದಲ್ಲಿನ ಆಲೋಚನೆಯ ನಿಯಮಗಳಲ್ಲಿ ಒಂದು (ಲಾಸ್ ಆಫ್ ಥಾಟ್). ಒಂದೇ ವಸ್ತು ಏಕಕಾಲದಲ್ಲಿ ವಿರುದ್ಧ ಧರ್ಮಗಳನ್ನು ಹೊಂದಿರದು. `A'ಯು ಒಂದೇ ಕಾಲದಲ್ಲಿ ಒಂದೇ ಸ್ಥಳದಲ್ಲಿ ಕಪ್ಪು ಮತ್ತು ಬಿಳುಪಾಗಿರಲಾರದು. ಇದು ಆಲೋಚನೆಯ ಸ್ವತಸ್ಸಿದ್ಧವಾದ ನಿಯಮ. ಈ ನಿಯಮವನ್ನು ಉಲ್ಲಘಿಂಸಿದರೆ ಆಲೋಚನೆಯೇ ಅಸಾಧ್ಯವಾಗುತ್ತದೆ.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ತತ್ವಶಾಸ್ತ್ರ
ಘನಶ್ಯಾಮ ದಾಸ್ ಬಿರ್ಲಾ
ಬಿರ್ಲಾ ಕುಟುಂಬ
ಭಾರತದ ಕೈಗಾರಿಕ ಕ್ಷೇತ್ರ, ಸ್ವಾತಂತ್ರ್ಯ ಹೋರಾಟ, ಶಿಕ್ಷಣ ಮುಂತಾದ ಕ್ಷೇತ್ರಗಳಲ್ಲಿ ಅಪಾರ ಸೇವೆ ಸಲ್ಲಿಸಿದ ಘನಶ್ಯಾಮ ದಾಸ ಬಿರ್ಲಾ ಅವರು ಏಪ್ರಿಲ್ ೧೦, ೧೮೯೪ರಂದು ರಾಜಾಸ್ಥಾನದ ಮರುಭೂಮಿಯ ಮಧ್ಯದಲ್ಲಿನ ಪಿಲಾನಿ ಎಂಬಲ್ಲಿ ಜನಿಸಿದರು. ಇವರು ಜಿ.ಡಿ. ಬಿರ್ಲಾ ಎಂದೇ ಉದ್ಯಮಲೋಕದಲ್ಲಿ ಪ್ರಖ್ಯಾತರು. ಒಂದು ಕಾಲದಲ್ಲಿ ಈ ಕುಟುಂಬ ಅಡಮಾನವಿಟ್ಟುಕೊಂಡು ಸಾಲ ನೀಡುವ ವ್ಯವಹಾರ ನಡೆಸುತ್ತಿತ್ತು. ಜಿ ಡಿ ಬಿರ್ಲಾ ಅವರ ತಾತ ಶಿವ ನಾರಾಯಣ ಬಿರ್ಲಾ ಅವರು ಈ ಕೌಟುಂಬಿಕ ವ್ಯವಹಾರದ ಹಾದಿಯನ್ನು ಬದಲಾಯಿಸಿದರು. ಅವರು ಪಿಲಾನಿಯಿಂದ ಮುಂಬೈಗೆ ಬಂದು ಹತ್ತಿ ವ್ಯಾಪಾರವನ್ನು ಪ್ರಾರಂಭಿಸಿದರು. ಈ ವ್ಯವಹಾರದಲ್ಲಿ ಯಶಕಂಡ ಅವರು ಪಿಲಾನಿಗೆ ಹಿಂದಿರುಗಿ ದೊಡ್ಡದೊಂದು ಸೌಧವನ್ನು ಕಟ್ಟಿದರು. ಅದು ‘ಬಿರ್ಲಾ ಹವೇಲಿ’ ಎಂಬ ಹಸಿರಿನಿಂದ ಇಂದು ಕೂಡಾ ಪ್ರಖ್ಯಾತವಾಗಿ ನಿಂತಿದೆ. ಜಿ ಡಿ ಬಿರ್ಲಾರ ತಂದೆ ಬಾಲದೇವದಾಸ್ ಬಿರ್ಲಾ ಅವರು ಕೂಡಾ ಯಶಸ್ವೀ ಉದ್ದಿಮೆದಾರರಾಗಿ ಹೆಸರು ಮಾಡಿದರು.
ವ್ಯವಹಾರದ ವ್ಯಾಪಕತೆ
ಘನಶ್ಯಾಮದಾಸ ಬಿರ್ಲಾ ಅವರು ತಮ್ಮ ಕುಟುಂಬದ ವ್ಯವಹಾರವನ್ನು ಮುಂದುವರೆಸಿದ್ದು ಮಾತ್ರವಲ್ಲದೆ ಅದನ್ನು ವಿವಿಧ ಕ್ಷೇತ್ರಗಳಿಗೆ ವ್ಯಾಪಕಗೊಳಿಸಿದರು. ಕಲ್ಕತ್ತೆಗೆ ಬಂದ ಅವರು ಗೋಣಿ ನಾರಿನ (Jute firm)ಕಾರ್ಖಾನೆ ಪ್ರಾರಂಭಿಸಿದರು. ಆ ಕಾಲದಲ್ಲಿ ಗೋಣಿ ವ್ಯವಹಾರದ ಸ್ವಾಮ್ಯವೆಲ್ಲಾ ಬ್ರಿಟಿಷ್ ಮತ್ತು ಸ್ಕಾಟಿಷ್ ಜನರದ್ದಾಗಿದ್ದು ಈ ಜನ ಜಿ ಡಿ ಬಿರ್ಲಾ ಅವರು ಈ ವ್ಯವಹಾರಕ್ಕೆ ಬಂದಾಗ ಬಹಳಷ್ಟು ಕಿರುಕುಳಗಳನ್ನು ನೀಡಲಾರಂಭಿಸಿದರು. ಇದನ್ನೆಲ್ಲಾ ಜಿ ಡಿ ಬಿರ್ಲಾ ಸಮರ್ಥವಾಗಿ ತಾಳಿಕೊಂಡರು. ಮೊದಲ ವಿಶ್ವಮಹಾಯುದ್ಧದ ಸಂದರ್ಭದಲ್ಲಿ ಇಡೀ ಬ್ರಿಟಿಷ್ ಸಾಮ್ರಾಜ್ಯದಲ್ಲಿ ಗೋಣಿ ಉತ್ಪನ್ನಗಳ ಲಭ್ಯತೆಯಲ್ಲಿ ತೊಂದರೆ ಉಂಟಾದ ಸಂದರ್ಭದಲ್ಲಿ ಬಿರ್ಲಾ ಅವರ ಈ ಉದ್ಯಮ ಉತ್ತುಂಗಕ್ಕೇರಿತು.
1926ರಲ್ಲಿ ಜಿ ಡಿ ಬಿರ್ಲಾ ಅವರು ಬ್ರಿಟಿಷ್ ಭಾರತದ ಕೇಂದ್ರೀಯ ಲೆಜಿಸ್ಲೇಟಿವ್ ಅಸೆಂಬ್ಲಿಗೆ ಆಯ್ಕೆಗೊಂಡರು.
1930ರಲ್ಲಿ ಜಿ.ಡಿ. ಬಿರ್ಲಾ ಅವರು ಸಕ್ಕರೆ ಮತ್ತು ಕಾಗದದ ಕಾರ್ಖಾನೆಗಳನ್ನು ಸ್ಥಾಪಿಸಿದರು.
1942ರ ಕ್ವಿಟ್ ಇಂಡಿಯಾ ಚಳುವಳಿಯ ಸಂದರ್ಭದಲ್ಲಿ ಭಾರತೀಯವಾದಂತಹ ವ್ಯಾವಹಾರಿಕವಾದ ಬ್ಯಾಂಕ್ ಒಂದನ್ನು ತೆರೆಯಬೇಕೆಂಬ ಇಂಗಿತ ಹೊಂದಿದ ಜಿ ಡಿ. ಬಿರ್ಲಾ ಅವರು 1943ರಲ್ಲಿ ಯುನೈಟೆಡ್ ಕಮರ್ಶಿಯಲ್ ಬ್ಯಾಂಕ್  ಅನ್ನು ಸ್ಥಾಪಿಸಿದರು. ಇಂದು ಸರ್ಕಾರಿ ಸ್ವಾಮ್ಯದಲ್ಲಿ ಯೂಕೋ ಬ್ಯಾಂಕ್ ಎಂದು ಪ್ರಖ್ಯಾತವಾಗಿರುವ ಈ ಸಂಸ್ಥೆಯು ಭಾರತದ ಪ್ರಮುಖ ಬ್ಯಾಂಕುಗಳ ಸಾಲಿಗೆ ಸೇರಿದೆ.
ಶಿಕ್ಷಣ ಸಂಸ್ಥೆಗಳು
ತಮ್ಮ ಊರಿನಲ್ಲಿ ಮೂಲಭೂತ ಅವಶ್ಯಕತೆಗಳ ಅಭಿವೃದ್ಧಿಯ ಕಡೆಗೆ ತೀವ್ರವಾಗಿ ಗಮನ ಹರಿಸಿದ ಜಿ. ಡಿ. ಬಿರ್ಲಾ ಅವರು ಪಿಲಾನಿಯಲ್ಲಿ ಬಿರ್ಲಾ ಇಂಜಿನಿಯರಿಂಗ್ ಕಾಲೇಜು ಮತ್ತು ಭಿವಾನಿ ಎಂಬಲ್ಲಿ ಟೆಕ್ನಾಲಾಜಿಕಲ್ ಇನ್ಸ್ಟಿಟ್ಯೂಟ್ ಆಫ್ ಟೆಕ್ಸ್ಟೈಲ್ ಅಂಡ್ ಸೈನ್ಸಸ್ ವಿದ್ಯಾಸಂಸ್ಥೆಗಳನ್ನು ೧೯೪೩ರಲ್ಲಿ ಪ್ರಾರಂಭಿಸಿದರು. ಈ ವಿದ್ಯಾಸಂಸ್ಥೆಗಳು ಮುಂದಿನ ದಿನಗಳಲ್ಲಿ ಭಾರತದ ಪ್ರತಿಷ್ಠಿತ ವಿದ್ಯಾಸಂಸ್ಥೆಗಳಾಗಿ ಪ್ರಖ್ಯಾತಗೊಂಡಿವೆ. ಇದಲ್ಲದೆ ರಾನಿಕೇತ್ ಎಂಬಲ್ಲಿರುವ ಜಿ ಡಿ ಬಿರ್ಲಾ ಮೆಮೋರಿಯಲ್ ಶಾಲೆಯು ಭಾರತದ ಪ್ರತಿಷ್ಠಿತ ವಸತಿಶಾಲೆಗಳಲ್ಲಿ ಒಂದೆಂದು ಪ್ರಖ್ಯಾತವಾಗಿದೆ.
ಗೌರವಗಳು
೧೯೫೭ರ ವರ್ಷದಲ್ಲಿ ಜಿ ಡಿ. ಬಿರ್ಲಾ ಅವರಿಗೆ ಪದ್ಮವಿಭೂಷಣ ಪ್ರಶಸ್ತಿ ನೀಡಿ ಗೌರವಿಸಲಾಯಿತು.
ಮಹಾತ್ಮರ ಒಡನಾಡಿ
ಮಹಾತ್ಮ ಗಾಂಧೀಜಿಯವರ ಆಪ್ತರಾಗಿದ್ದ ಜಿ ಡಿ ಬಿರ್ಲಾ ಅವರು ಗಾಂಧೀಜಿಯವರನ್ನು ಮೊದಲ ಬಾರಿಗೆ ೧೯೧೬ರ ವರ್ಷದಲ್ಲಿ ಭೇಟಿಯಾದರು. ಮಹಾತ್ಮ ಗಾಂಧಿಯವರ ಜೊತೆಯಲ್ಲಿ ಬ್ರಿಟಿಷರೊಂದಿಗೆ ಪ್ರಥಮ ಮತ್ತು ದ್ವಿತೀಯ ದುಂಡು ಮೇಜಿನ ಪರಿಷತ್ತಿನಲ್ಲಿ ಪಾಲ್ಗೊಂಡಿದ್ದ ಶ್ರೇಯಸ್ಸು ಕೂಡಾ ಜಿ. ಡಿ. ಬಿರ್ಲಾ ಅವರದಾಗಿತ್ತು. ನವದೆಹಲಿಯ ‘ಬಿರ್ಲಾ ಹೌಸ್’ ಹೊತ್ತಿಸಿದ ದೀಪಗಳು ಬ್ರಿಟಿಶ್ ಸಾಮ್ರಾಜ್ಯದ ಅಸ್ತಮಾನವನ್ನು ಕಾಣಿಸುವಲ್ಲಿ ಶ್ಲಾಘನೀಯವಾದ ಕಾರ್ಯವನ್ನು ನಡೆಸಿದ್ದು ಇತಿಹಾಸದ ಪುಟಗಳಲ್ಲಿ ನಿಚ್ಚಳವಾಗಿ ದಾಖಲಾಗಿದೆ. ೧೯೪೮ರ ವರ್ಷದಲ್ಲಿ ಮಹಾತ್ಮರು ತಾವು ಪ್ರಾಣಾರ್ಪಣೆ ಮಾಡಿದ ಸಂದರ್ಭದಲ್ಲಿ ಸಹಾ ಬಿರ್ಲಾ ಹೌಸಿನಲ್ಲಿದ್ದರು. ಅವರ ತಮ್ಮ ಜೀವನದ ಕಡೆಯ ನಾಲ್ಕು ತಿಂಗಳುಗಳನ್ನು ಬಿರ್ಲಾರವರ ಈ ನಿವಾಸದಲ್ಲಿ ಕಳೆದರು.
ಜಿ ಡಿ. ಬಿರ್ಲಾ ಅವರ ಸಾಧನೆ ಬಿರ್ಲಾ ಸಂಸ್ಥೆಯನ್ನು ಸ್ವಾತಂತ್ರ್ಯಪೂರ್ವ ಮತ್ತು ಸ್ವಾತಂತ್ರ್ಯ ಭಾರತದ ಪ್ರಥಮ ದಶಕದಲ್ಲಿನ ಪ್ರಮುಖ ಸಂಸ್ಥೆಯನ್ನಾಗಿಸಿತು. ಈ ಸಾಧನೆಯನ್ನು ಅವರ ಮುಂದಿನ ತಲೆಮಾರಾದ ದಿವಂಗತ ಆದಿತ್ಯ ಬಿರ್ಲಾ ಅವರು ಸಮರ್ಥವಾಗಿ ಮುಂದುವರೆಸಿದ್ದರು. ಇಂದು ಕೂಡಾ ಈ ಸಂಸ್ಥೆ ತನ್ನ ಮಹತ್ವದ ಸ್ಥಾನವನ್ನು ಮುಂದುವರೆಸಿಕೊಂಡು ನಡೆದಿದೆ.
ಸ್ಮಾರಕ
ಘನಶ್ಯಾಮ ದಾಸ ಬಿರ್ಲಾ ಅವರು ಜೂನ್ ೧೧, ೧೯೮೩ರ ವರ್ಷದಲ್ಲಿ ತಮ್ಮ ತೊಂಬತ್ತನೇ ವಯಸ್ಸಿನಲ್ಲಿ ನಿಧನರಾದರು. ಲಂಡನ್ನಿನ ಹೂಪ್ ಲೇನಿನಲ್ಲಿರುವ ಗೋಲ್ಡರ್ಸ್ ಗ್ರೀನ್ ಕ್ರಿಮೆಟೋರಿಯಂ ಎಂಬಲ್ಲಿ ಘನ ಶ್ಯಾಮ ದಾಸ್ ಬಿರ್ಲಾ ಅವರ ಬೃಹತ್ ಸ್ಮಾರಕವನ್ನು ಇರಿಸಲಾಗಿದೆ.
ಉಲ್ಲೇಖಗಳು
ವರ್ಗ: ಭಾರತೀಯ ಕೈಗಾರಿಕೋದ್ಯಮಿಗಳು
ವಾರಿಜಾಶ್ರೀ
ಕರ್ನಾಟಕ ಶಾಸ್ತ್ರೀಯ ಸಂಗೀತದ ಪರಿಧಿಯಲ್ಲಿ ವಾರಿಜಾಶ್ರೀ ಅವರ ಸಂಗೀತದ ನಂಟು ಬೆಸೆದುಕೊಂಡರೂ ಅದರ ಸಾಂಪ್ರದಾಯಿಕತೆಯ ಆಚೆ ಹೊಸ ಪ್ರಯೋಗಗಳ ಸಾಧ್ಯತೆಗಳಿಗೆ ತೆರೆದುಕೊಳ್ಳುವ ಮನಸ್ಸು ಅವರದಾಗಿತ್ತು. ಅದಕ್ಕೆ ಒಂದು ಬಗೆಯ ಪ್ರೇರಣೆ ನೀಡಿದ್ದು ವಿಶ್ವ ಸಂಗೀತ. ಸಂಗೀತದ ನಿಯಮಗಳನ್ನು ಮೀರಿ, ಸಂಗೀತಗಾರ ತನ್ನ ಪ್ರತಿಭೆ, ಸಾಮಥ್ರ್ಯವನ್ನು ಪ್ರಯೋಗಾತ್ಮಕವಾಗಿ ಮತ್ತು ತನ್ನೊಳಗಿನ ಹೊಸ ಚಿಂತನೆಗಳನ್ನು ಪಾರದರ್ಶಕವಾಗಿ ಪ್ರೇಕ್ಷಕರಿಗೆ ತಲುಪಿಸುವ ವೇದಿಕೆ ವಿಶ್ವ ಸಂಗೀತದ್ದು. ಕೊಲೊನಿಯಲ್ ಕಸಿನ್ಸ್ ಖ್ಯಾತಿಯ ಹರಿಹರನ್ ಮತ್ತು ಲೆಸ್ಲೆ ಲೂಯಿಸ್, ಸ್ಟೀಫನ್ ಡೆವಸಿ, ಗಿನೊ ಬ್ಯಾಂಗ್‍ರಂಥ ಖ್ಯಾತನಾಮರ ಜೊತೆ ವಿಶ್ವಸಂಗೀತದಲ್ಲಿ ದನಿಗೂಡಿಸುವ ಅಪೂರ್ವ ಅವಕಾಶ ಪಡೆದಿದ್ದರು. ಲಘು ಸಂಗೀತ, ಗಜಲ್, ಸಿನಿಮಾ, ರಾಕ್, ಜಾಸ್ ಹೀಗೆ ಇವರನ್ನು ಆಕರ್ಷಿಸದ ಸಂಗೀತ ಪ್ರಕಾರವಿಲ್ಲ.
ಬಾಲ್ಯ ಜೀವನ
ಇವರು ಹುಟ್ಟಿ ಬೆಳೆದದ್ದು ಮೈಸೂರಿನಲ್ಲಿ. ತಂದೆತಾಯಿ ಇಬ್ಬರೂ ಸಂಗೀತಗಾರರು. ತಂದೆ ಎಚ್.ಎಸ್. ವೇಣುಗೋಪಾಲ್ ಬ್ಯಾಂಕ್ ಉದ್ಯೋಗಿ. ಕೊಳಲು ವಿದ್ವಾಂಸರು. ತಾಯಿ ಹಾಡುಗಾರ್ತಿ. ಹೀಗಾಗಿ ಸಂಗೀತವೇ ಮನೆ ಮನವಾಗಿದ್ದ ವಾತಾವರಣ.ಒಂದೂವರೆ ವರ್ಷ ಇರುವಾಗಲೇ ತಂದೆಯಿಂದ ಸಂಗೀತದ ಪಾಠ ಆರಂಭವಾಯಿತು. ತಂದೆ ಜೊತೆ ಸಂಗೀತ ಕಾರ್ಯಕ್ರಮಗಳಿಗೆ ಹೋಗುತ್ತಿದ್ದರು. ನಾಲ್ಕನೇ ವಯಸ್ಸಿಗೆ ವಿದುಷಿ ಎಚ್. ಗೀತಾ ಅವರ ಬಳಿ ಸಂಗೀತ ಕಲಿಕೆ ಪ್ರಾರಂಭವಾಯಿತು. ಆಗಲೇ ಸುಮಾರು ಇನ್ನೂರು ರಾಗಗಳನ್ನು ಗುರುತಿಸುವ ಸಾಮಥ್ರ್ಯ ಬೆಳೆದಿತ್ತು. ಮುಂದೆ ವಸಂತಾ ಶ್ರೀನಿವಾಸನ್, ಡಿ.ಎಸ್. ಶ್ರೀವತ್ಸ, ಸೇಲಂ ಸುಂದರೇಶನ್ ಮುಂತಾದ ಗುರುಗಳ ಬಳಿ ಕರ್ನಾಟಕ ಶಾಸ್ತ್ರೀಯ ಸಂಗೀತದ ಅಭ್ಯಾಸ ಸಾಗಿತು. ಮೊದಲ ಬಾರಿಗೆ ಸಮಾರಂಭದಲ್ಲಿ ಇವರು ಹಾಡಿದ್ದು ಏಳು ವರ್ಷದವರಿದ್ದಾಗ ಬೆಂಗಳೂರಿನ ಗಾಯನ ಸಮಾಜದಲ್ಲಿ.
ಪ್ರಶಸ್ತಿ ಪುರಸ್ಕಾರಗಳು
ಹಾಗೆಯೇ ದೇಶದ ವಿವಿಧೆಡೆಯಲ್ಲದೆ ಶ್ರೀಲಂಕಾ ಮತ್ತು ಕುವೈತ್‍ಗಳಲ್ಲಿಯೂ ಹಾಡಿದ್ದಾರೆ. ಇವರಿಗೆ `ಕೆಂಪೇಗೌಡ ಪ್ರಶಸ್ತಿ', `ವಿದ್ಯಾರತನ್ ರಾಷ್ಟ್ರೀಯ ಪ್ರಶಸ್ತಿ', ಪ್ರವೀಣ್ ಡಿ ರಾವ್ ಸಂಗೀತ ನೀಡಿದ ಈ ಆಲ್ಬಂಗೆ `ಕೀಮಾ'ದ ಸಿನಿಮೇತರ ಸಂಗೀತ ವಿಭಾಗದ ಪ್ರಶಸ್ತಿ ಬಂದಿದೆ. `ಪರ್ಲ್ ಆಫ್ ಬೆಂಗಳೂರು', ಮದ್ರಾಸ್ ತೆಲುಗು ಅಕಾಡೆಮಿಯ `ಉಗಾದಿ ಪುರಸ್ಕಾರ' `ಅನನ್ಯ ನಾಡಜ್ಯೋತಿ ಯುವ ಪುರಸ್ಕಾರ' ದೊರೆತಿವೆ. ಶ್ರೀಲಂಕಾದ ಕೊಲಂಬೊದಲ್ಲಿ ಶಾರದಾ ಆಶ್ರಮದಿಂದ `ಗಾನವಿನೋದಿನಿ' ಬಿರುದು ಮುಡಿಗೇರಿದ ಹೆಮ್ಮೆ ಇವರದ್ದು.
ಉಲ್ಲೇಖ
www.sallapa.com
ಅಂತರಿಕ್ಷ ಕಾಯಿದೆ
ಅಂತರಿಕ್ಷ ಕಾಯಿದೆ ಒಂದು ದೇಶಕ್ಕೆ ತನ್ನ ಭೂಭಾಗದ ಮೇಲೆ ಸರ್ವೋಚ್ಚ ಸ್ವಾಮ್ಯವಿದೆ. ಅದನ್ನು ಅತಿಕ್ರಮಿಸುವುದು ಅಕ್ರಮಧಾಳಿ ಎನಿಸುವುದು. ತನ್ನ ಭೂಪ್ರದೇಶವನ್ನು ಪರಕೀಯ ಧಾಳಿಯಿಂದ ರಕ್ಷಿಸಿಕೊಳ್ಳುವ ಹಕ್ಕು ಪ್ರತಿಯೊಂದು ರಾಷ್ಟ್ರಕ್ಕೂ ಇದೆ. ಸಮುದ್ರದಿಂದ ಸುತ್ತುವರಿಯಲ್ಪಟ್ಟಿದ್ದರೆ, ಈ ರಾಷ್ಟ್ರಕ್ಕೆ ಸಮುದ್ರದಲ್ಲಿ 1500 ಮೀ.ಗಳಷ್ಟು ದೂರದವರೆಗೆ ಅಧಿಕಾರವಿದೆ. ಆದ್ದರಿಂದ ಪರಕೀಯ ನೌಕಾಬಲ ಭೂಮಿಯಿಂದ 1500 ಮೀ.ಗಳ ಒಳಗೆ ಪ್ರವೇಶಿಸದಂತೆ ಪ್ರತಿಬಂಧಿಸುವ ಹಕ್ಕು ಪ್ರತಿಯೊಂದು ರಾಷ್ಟ್ರಕ್ಕೂ ಇದೆ. ವೈಮಾನಿಕ ವಿಜ್ಞಾನ ಬೆಳೆದು, ವಿಮಾನಗಳು ಹಾರಾಡಲು ಮೊದಲಾದ ಮೇಲೆ, ಒಂದು ರಾಷ್ಟ್ರ ತನ್ನ ಭೂಪ್ರದೇಶದ ಸಮಗ್ರತೆಯನ್ನು, ಸ್ವಾತಂತ್ರ್ಯವನ್ನು ಕಾಪಾಡಿಕೊಳ್ಳುವುದಕ್ಕೆ ವಾಯುಪ್ರದೇಶದಲ್ಲಿಯೂ ಹಕ್ಕನ್ನು ಪಡೆಯುವುದು ಅನಿವಾರ್ಯವಾಯಿತು. ಇಲ್ಲದಿದ್ದರೆ, ಪರರಾಷ್ಟ್ರ ವಿಮಾನದಾಳಿಯಿಂದ ಒಂದು ರಾಷ್ಟ್ರದ ಆಸ್ತಿಪಾಸ್ತಿಗಳು ಧ್ವಂಸವಾಗಿ, ಪ್ರಾಣಹಾನಿಯಾಗಬಹುದು. ಆದಕಾರಣ 1906ರಲ್ಲಿ ಅಂತಾರಾಷ್ಟ್ರೀಯ ಶಾಸನ ಸಂಸ್ಥೆ (ಇನ್ಸ್ಟಿಟ್ಯೂಟ್ ಆಫ್ ಇಂಟರ್ ನ್ಯಾಷನಲ್ ಲಾ) ಒಂದು ಸಿದ್ಧಾಂತವನ್ನು ಅಂಗೀಕರಿಸಿತು. ಪ್ರತಿಯೊಂದು ರಾಷ್ಟ್ರಕ್ಕೂ ತನ್ನ ಭೂಭಾಗದ ಮೇಲೆ 1500 ಮೀ.ಗಳ ಎತ್ತರದವರೆಗೆ ವಾಯುಮಂಡಲದಲ್ಲಿ ಸರ್ವಾಧಿಕಾರ ಇರತಕ್ಕದ್ದು. ಆ ಎತ್ತರದ ಕೆಳಗೆ ಪರಕೀಯ ವಿಮಾನಗಳು ಒಂದು ದೇಶದ ಮೇಲೆ ಅದರ ಒಪ್ಪಿಗೆಯಿಲ್ಲದೆ ಹಾರಾಡುವುದು, ಆ ದೇಶದ ವಾಯುಮಂಡಲದ ಸ್ವಾತಂತ್ರ್ಯಕ್ಕೆ ಧಕ್ಕೆ ತಂದಂತೆ ಎಂದು ಆ ಸಂಸ್ಥೆ ಅಭಿಪ್ರಾಯಪಟ್ಟಿತು. ಆದರೆ ಜಗತ್ತಿನ ಅನೇಕ ರಾಷ್ಟ್ರಗಳು ಈ ಸಂಸ್ಥೆಯ ಸಿದ್ಧಾಂತವನ್ನು ಒಪ್ಪಿಕೊಂಡಿರಲಿಲ್ಲ 1919ರಲ್ಲಿ ಶಾಂತಿಸಮ್ಮೇಳನ, ಒಂದು ರಾಷ್ಟ್ರದ ಭೂಪ್ರದೇಶದ ಮೇಲಿರುವ ವಾಯುಮಂಡಲ ಆ ರಾಷ್ಟ್ರಕ್ಕೆ ಸಂಪುರ್ಣವಾಗಿ ಸರ್ವ ಹಕ್ಕುಗಳೊಡನೆ ಸೇರಿದೆ ಎಂಬುದಾಗಿ ತೀರ್ಮಾನಿಸಿ, ಶಾಂತಿ ಸಮ್ಮೇಳನದಲ್ಲಿ ಭಾಗವಹಿಸಿದ್ದ ಉಚ್ಚ ರಾಷ್ಟ್ರಗಳು ಒಪ್ಪಂದಕ್ಕೆ ಸಹಿ ಹಾಕಿ ಅಂಗೀಕರಿಸಿದುವು. ವೈಮಾನಿಕ ವಿಜ್ಞಾನ ನಾಗಾಲೋಟದಲ್ಲಿ ಬೆಳೆಯುತ್ತಿರುವ ಈ ಶತಮಾನದಲ್ಲಿ ಅಂತರಿಕ್ಷ ಕಾಯಿದೆ ಬೇಗಬೇಗನೆ ಬದಲಾಗುತ್ತಿದೆ. 1920ರಲ್ಲಿ ಒಂದು ರಾಷ್ಟ್ರದ ಭೂಪ್ರದೇಶದ ಮೇಲೆ ನೇರವಾಗಿರುವ ಅಂತರಿಕ್ಷ ಪ್ರದೇಶದಲ್ಲಿ ಮಾತ್ರ ಆ ದೇಶಕ್ಕೆ ಹಕ್ಕಿದೆ ಎಂದು ಭಾವಿಸಲಾಗಿತ್ತು. ಆದರೆ, ಒಂದು ವಿಮಾನ ನೇರವಾಗಿ ಒಂದು ದೇಶದ ಅಂತರಿಕ್ಷಕ್ಕೆ ಬಾರದೆಯೇ ದೇಶದ ಭದ್ರತೆಗೆ ಅಪಾಯ ತರಬಹುದಾಗಿದೆ. ಈಗ ಈ ಅಂತರಿಕ್ಷದ ಹಕ್ಕು ಸಮುದ್ರದ ಮೇಲಿನ ಅಂತರಿಕ್ಷದಲ್ಲೂ ಕೆಲವು ದೂರದವರೆಗೆ ವಿಸ್ತರಿಸಿದೆ. ಒಂದು ದೇಶದ ಅಂತರಿಕ್ಷ ಪ್ರದೇಶದಲ್ಲಿ ಯಾವ ಬಗೆಯ ವಿಮಾನಗಳು ಹಾರಾಡಬಹುದೆಂಬುದನ್ನು ನಿಗದಿ ಮಾಡಿದ್ದಾರೆ. ಅದರಲ್ಲಿ ಖಾಸಗಿ ವಿಮಾನಗಳೆಂದೂ ಸಾರ್ವಜನಿಕ ವಿಮಾನಗಳೆಂದೂ ವಿಂಗಡಿಸಿದ್ದಾರೆ. ಅಂತಾರಾಷ್ಟ್ರೀಯ ವಿಮಾನಗಳು ಸಾರಿಗೆ ವಿಮಾನಗಳು ಹಾರಾಡುವುದನ್ನು ನಿಯಂತ್ರಿಸಲಾಗಿದೆ. ಈ ಶಾಖೆಯ ಕಾಯಿದೆ ಹೆಸರಿಗೆ ಕಾಯಿದೆಯೇ ಹೊರತು, ನ್ಯಾಯಶಾಸ್ತ್ರದಲ್ಲಿ ಕಾಯಿದೆ ಎಂಬ ಮಾತಿಗೆ ಇರುವ ಸಂಪುರ್ಣ ಅರ್ಥದಲ್ಲಿ ಕಾಯಿದೆಯಲ್ಲ. ಈ ಕಾಯಿದೆಗೆ ವಿವಿಧ ರಾಷ್ಟ್ರಗಳ ನಡುವೆ ಆಗಿರುವ ಒಪ್ಪಂದವೇ ಆಧಾರವಾಗಿದೆ.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಅಂತರರಾಷ್ಟ್ರೀಯ ಕಾನೂನು
ನಿಪ್ಲಿ ಫಾಲ್ಸ್
ಉತ್ತರ ಕನ್ನಡದ ಅದ್ಭುತ ಜಲಪಾತಗಳಲ್ಲಿ ನಿಪ್ಲಿ ಜಲಪಾತ ಕೂಡಾ ಒಂದು. ಸಿದ್ದಾಪುರ ತಾಲ್ಲೂಕಿನಿಂದ ಸುಮಾರು ೧೦ ಕಿಲೋಮೀಟರ್ ದೂರದಲ್ಲಿರುವ ನಿಪ್ಲಿ ಎಂಬ ಹಳ್ಳಿಯಲ್ಲಿ ಈ ಜಲಪಾತವು ಕಂಡುಬರುತ್ತವೆ. ಉತ್ತರಕನ್ನಡದ ಪ್ರವಾಸಿ ಸ್ಥಳಗಳಲ್ಲಿನ ಪ್ರೇಕ್ಷಣೀಯ ಸ್ಥಳವಾಗಿ ನಿಪ್ಲಿ ಜಲಪಾತವು ಜನರ ಮನಸೆಳೆದಿದೆ. ಇಲ್ಲಿನ ಸುತ್ತ ಮುತ್ತಲಿನ ಪ್ರದೇಶವು ಅದ್ಭುತವಾಗಿದ್ದು ಹೋಸುದಾರ್ಮ ಎಂಬ ಅಣೆಕಟ್ಟನ್ನು ಈ ನದಿಗೆ ಕಟ್ಟಲಾಗಿದೆ. ಅಣೆಕಟ್ಟಿನ ಹಿನ್ನೀರು ಈ ಜಲಪಾತದ ಹುಟ್ಟಿಗೆ ಕಾರಣವಾಗಿದೆ. ಸುತ್ತಲಿನ ಪ್ರದೇಶ ಹಸಿರಿನಿಂದ ಕೂಡಿದೆ. ವಿಶೇಷವೆಂದರೆ ಮಕ್ಕಳಿಂದ ಹಿಡಿದು ವಯಸ್ಕರ ತನಕ ಎಲ್ಲರೂ ಕುಟುಂಬ ಸಮೇತರಾಗಿ ಈ ಪ್ರೇಕ್ಷಣೀಯ ಸ್ಥಳಕ್ಕೆ ಆಗಮಿಸಿ ಜಲಪಾತದ ಸೊಬಗನ್ನು ಸವಿಯಬಹುದು. ಜಲಪಾತವಾದರೂ ಕೂಡಾ ಸುರಕ್ಷಿತವಾಗಿರುವುದ ಜನರಿಗೆ ಖುಷಿಯ ವಿಷಯ. ಜಲಪಾತದ ಉತ್ತಮ ಜಾಗವೆಂದರೆ ಹೊಸೂರ್ ಅಣೆಕಟ್ಟಿನ ಹಿನ್ನೀರು. ಇಲ್ಲಿ ನಾವು ಯಾವುದೇ ಅಪಾಯವಿಲ್ಲದೇ ಈಜಬಹುದು. ಈಜಲು ತಿಳಿದಿಲ್ಲದ ಜನರು ಸಹ ನೀರಿನೊಂದಿಗೆ ಸುರಕ್ಷಿತವಾಗಿ ಆಟವಾಡಬಹುದು. ಹಾಗೆಯೇ ನೀರಿನ ಮಧ್ಯದಲ್ಲಿ ನಿಂತು ಫೋಟೋಕೂಡಾ ತೆಗೆದುಕೊಳ್ಳಬಹುದು. ಫೋಟೋಗ್ರಾಫರ್ ಅಥವಾ ಫೋಟೋಗೆ ಅತ್ಯುತ್ತಮ ಸ್ಥಳವಾಗಿದೆ ಈ ಜಲಪಾತ.
ತೆರಳುವ ಮಾರ್ಗ
ಉತ್ತರ ಕನ್ನಡದಲ್ಲಿ ಸಿದ್ದಾಪುರ ತಾಲ್ಲೂಕಿನಿಂದ ೧೦ ಕಿ.ಮೀ ದೂರದಲ್ಲಿ ನಿಪ್ಲಿ ಫಾಲ್ಸ್ ಇದೆ. ಸಿದ್ದಾಪುರದಿಂದ ಮಾವಿನನಂಗಡಿ ಮಾರ್ಗವನ್ನು ತೆಗೆದುಕೊಂಡು ಅಲ್ಲಿಂದ ಮುಂದೆ ಸಾಗಿ ಸುಮಾರು ೬ ಕಿಲೋಮೀಟರಿಗೆ ಎಡುಕಟ್ಟಾ ಎಂಬ ಊರಿನ ರಸ್ತೆಯ ಎಡಕ್ಕೆ ಸಾಗಬೇಕು. ಅಲ್ಲಿಂದ ಸುಮಾರು ೨ ಕಿಲೋಮೀಟರ್‌ಗೆ ನಿಪ್ಲಿ ಜಲಪಾತವನ್ನು ತಲುಪಬಹುದು. ಪ್ರವಾಸಿಗರಿಗೆ ಹತ್ತಿರದ ರೈಲ್ವೆ ನಿಲ್ದಾಣವು ಬೆಂಗಳೂರು ಮಾರ್ಗದ ರೈಲು ಮಾರ್ಗವಿದೆ. ಹಾಗೆಯೇ ಮೈಸೂರು ತಾಳಗುಪ್ಪದಿಂದ ರೈಲಿನ ಸಂಪರ್ಕವಿದೆ. ಈ ಜಲಪಾತವು ತಾಳಗುಪ್ಪದಿಂದ ಕೇವಲ ೧೬ ಕಿಲೋಮೀಟರ್ ದೂರದಲ್ಲಿದೆ. ತಾಳಗುಪ್ಪ ಜೋಗ ಜಲಪಾತದ ( ಬೆಂಗಳೂರು ಹೊನ್ನಾವರ ರಸ್ತೆ) ರಸ್ತೆಯಲ್ಲಿ ತೆರಳಬೇಕು. ಹಾಗೂ ಅಡುಕಟ್ಟದಲ್ಲಿ ೮ ಕಿಲೋಮೀಟರ್ ನಂತರ ಹಲ್ಗೇರಿ ಊರಿನ ರಸ್ತೆಯಲ್ಲಿ ತೆರಳಬೇಕು. ನಿಪ್ಲಿ ಜಲಪಾತವು ಆಡುಕಟ್ಟದಿಂದ ೮ ಕಿಲೋ ಮೀಟರ್ ದೂರದಲ್ಲಿ ಕಾಣ ಸಿಗುತ್ತದೆ. ಇಲ್ಲಿ ವಾಹನ ನಿಲುಗಡೆಗೆಂದೇ ಉಚಿತವಾದ ಪಾರ್ಕಿಂಗ್ ವ್ಯವಸ್ಥೆ ಕೂಡಾ ಇದೆ. ಆದ್ದರಿಂದ ಪ್ರವಾಸಿಗರು ಜಲಪಾತದ ಸಮೀಪವೇ ತಮ್ಮ ವಾಹನಗಳನ್ನು ತೆಗೆದುಕೊಂಡು ಹೋಗಬಹುದು. ಹಾಗೆಯೇ ನಿಪ್ಲಿ ಫಾಲ್ಸ್ ಮತ್ತು ಹುಸೂರು ಆಣೆಕಟ್ಟಿನ ಚಿತ್ರವನ್ನು ಸೆರೆ ಹಿಡಿಯಲು ಯಾವುದೇ ಪ್ರವೇಶ ಶುಲ್ಕವನ್ನು ನಿಗದಿಸಿಲ್ಲ. ಆದ್ದರಿಂದ ಪ್ರವಾಸಿಗರು ತಮಗೆ ಬೇಕಾದಷ್ಟು ಪೋಟೋಗಳನ್ನು ಸೆರೆ ಹಿಡಿಯಬಹುದು. ಉಪಹಾರ ಅಥವಾ ಸಣ್ಣ ತಿನಿಸುಗಳನ್ನು ಖರೀದಿಸಲು ಸಣ್ಣದಾದ ಗೂಡಂಗಡಿಯಿದೆ. ಅಲ್ಲಿ ತಂಪು ಪಾನೀಯಗಳು ಹಾಗೆಯೇ ತಿಂಡಿ ತಿನಿಸುಗಳನ್ನು ಖರೀದಿಸಬಹುದು. ಪ್ರವಾಸಿಗರಿಗಾಗಿಯೇ ತ್ವರಿತವಾದ ಆಹಾರ ಕೇಂದ್ರವೂ ಕೂಡಾ ನಿಪ್ಲಿ ಜಲಪಾತದಲ್ಲಿ ಲಭ್ಯವಿದೆ.
ತೆರಳಲು ಉತ್ತಮ ಸಮಯ
ಹುಸೂರ್ ಆಣೆಕಟ್ಟಿನ ಹಿಮ್ಮುಖ ನೀರಿನ ಹರಿವು ಯಾವಾಗಲೂ ಇರುತ್ತದೆ. ಈಜಲು ಬಯಸುವವರು ಈ ಸಮಯದಲ್ಲಿ ಹೆಚ್ಚು ಕಂಡುಬರುತ್ತಾರೆ. ಜಲಪಾತದ ಸೌಂದರ್ಯವನ್ನು ಪಡೆಯಲು ಇಚ್ಛಿಸುವವರು ಜೂನ್ - ಅಕ್ಟೋಬರ್ ತಿಂಗಳಿನಲ್ಲಿ ಪ್ರವಾಸ ಕೈಗೊಳ್ಳುವುದು ಉತ್ತಮ.
ಟ್ವೆಲ್ವ್ ಆ್ಯಂಗ್ರಿ ಮೆನ್ (ಚಲನಚಿತ್ರ)
ಟ್ವೆಲ್ವ್ ಆ್ಯಂಗ್ರಿ ಮೆನ್ ೧೯೫೭ರ ಒಂದು ಅಮೇರಿಕನ್ ನ್ಯಾಯಾಲಯ ನಾಟಕ ಚಲನಚಿತ್ರ. ರೆಜಿನಲ್ಡ್ ರೋಜ಼್ ಬರೆದ ಇದೇ ಹೆಸರಿನ ದೂರದರ್ಶನ ನಾಟಕದಿಂದ ರೂಪಾಂತರಿಸಲಾದ ಇದನ್ನು ಸಿಡ್ನಿ ಲ್ಯೂಮೆಟ್‌ ನಿರ್ದೇಶಿಸಿದರು. ಈ ನ್ಯಾಯಾಲಯ ನಾಟಕವು ೧೨ ವ್ಯಕ್ತಿಗಳ ನ್ಯಾಯದರ್ಶಿ ಮಂಡಲಿಯು ನ್ಯಾಯಸಮ್ಮತ ಸಂದೇಹದ ಆಧಾರದ ಮೇಲೆ ೧೮ ವರ್ಷ ವಯಸ್ಸಿನ ಒಬ್ಬ ಪ್ರತಿವಾದಿಯ ಅಪರಾಧ ಸ್ಥಾಪನೆ ಅಥವಾ ಖುಲಾಸೆಯನ್ನು ಚರ್ಚಿಸುವ ಕಥೆಯನ್ನು ಹೇಳುತ್ತದೆ. ಈ ವೇಳೆಯಲ್ಲಿ ನ್ಯಾಯದರ್ಶಿಗಳು ತಮ್ಮ ನೀತಿಗಳು ಮತ್ತು ಮೌಲ್ಯಗಳನ್ನು ಒತ್ತಾಯಪೂರ್ವಕವಾಗಿ ಪ್ರಶ್ನಿಸಿಕೊಳ್ಳಬೇಕಾಗುತ್ತದೆ.
೨೦೦೭ರಲ್ಲಿ, ಸಾಂಸ್ಕೃತಿಕವಾಗಿ, ಐತಿಹಾಸಿಕವಾಗಿ ಅಥವಾ ಸೌಂದರ್ಯದ ದೃಷ್ಟಿಯಿಂದ ಗಮನಾರ್ಹವಾಗಿರುವುದರಿಂದ ಕಾಂಗ್ರೆಸ್ ಗ್ರಂಥಾಲಯವು ರಾಷ್ಟ್ರೀಯ ಚಲನಚಿತ್ರ ನೋಂದಣಿ ಕಚೇರಿಗಾಗಿ ಈ ಚಿತ್ರವನ್ನು ಆಯ್ಕೆಮಾಡಿತು. ಅಮೇರಿಕದ ಚಲನಚಿತ್ರ ಸಂಸ್ಥೆಯು ಈ ಚಿತ್ರವನ್ನು ಎರಡನೇ ಅತ್ಯುತ್ತಮ ನ್ಯಾಯಾಲಯ ನಾಟಕ ಚಿತ್ರವೆಂದು ಆಯ್ಕೆಮಾಡಿತು.
ಕಥಾವಸ್ತು
೧೯೫೦ರ ದಶಕದ ಮಧ್ಯದ ನ್ಯೂ ಯಾರ್ಕ್ ಕೌಂಟಿ ನ್ಯಾಯದಮನೆಯಲ್ಲಿ, ಬೇಸರಗೊಂಡಂತೆ ಕಾಣುವ ನ್ಯಾಯಾಧೀಶನು ತನ್ನ ತಂದೆಯನ್ನು ಚೂರಿ ಇರಿದು ಕೊಂದನೆಂದು ಊಹಿಸಲಾದ ವಿಚಾರಣೆಯಲ್ಲಿರುವ ೧೮ ವರ್ಷದ ಕೊಳೆಗೇರಿ ಯುವಕನ ಮೊಕದ್ದಮೆಯ ಪರ್ಯಾಲೋಚನೆಯನ್ನು ಆರಂಭಿಸಲಿರುವ ನ್ಯಾಯದರ್ಶಿ ಮಂಡಲಿಗೆ ಸಮಂಜಸವಾದ ಸಂದೇಹವಿದ್ದರೆ ಅವರು ತಪ್ಪಿತಸ್ಥನಲ್ಲವೆಂಬ ತೀರ್ಪನ್ನು ನೀಡಬೇಕು ಎಂದು ಆದೇಶಿಸುತ್ತಾನೆ. ತಪ್ಪಿತಸ್ಥನೆಂದು ಕಂಡುಬಂದರೆ, ಪ್ರತಿವಾದಿಗೆ ಮರಣದಂಡನೆಯು ದೊರೆಯುವುದು. ತೀರ್ಪು ಒಮ್ಮತದ್ದಾಗಿರಬೇಕು ಎಂದೂ ನ್ಯಾಯದರ್ಶಿ ಮಂಡಲಿಗೆ ಆದೇಶಿಸಲಾಗುತ್ತದೆ.
ಆರಂಭಿಕ ಮತದಲ್ಲಿ, ನ್ಯಾಯದರ್ಶಿ 8ರ ಹೊರತಾಗಿ ಎಲ್ಲರೂ "ತಪ್ಪಿತಸ್ಥ" ಎಂದು ಮತನೀಡುತ್ತಾರೆ. ಬೇಗನೇ "ತಪ್ಪಿತಸ್ಥ" ತೀರ್ಪನ್ನು ತಲುಪುವ ಮುನ್ನ ಮೊಕದ್ದಮೆ ಬಗ್ಗೆ ಸ್ವಲ್ಪಾದರೂ ಚರ್ಚೆಯಾಗಬೇಕು ಎಂದು ನ್ಯಾಯದರ್ಶಿ 8 ತಿಳಿಸುತ್ತಾನೆ. ಅವನು ಇಬ್ಬರು ಸಾಕ್ಷಿಗಳ ವಿಶ್ವಾಸಾರ್ಹತೆಯನ್ನು ಮತ್ತು ಕೊಲೆಯ ಆಯುಧವಾದ ಸ್ವಿಚ್ ಅಲಗು ಅಪರೂಪದ್ದು ಎಂದು ಹೇಳಿದ ಫಿರ್ಯಾದಿ ಪಕ್ಷದ ಪ್ರತಿಪಾದನೆಯನ್ನು ಪ್ರಶ್ನಿಸಿ ಅದೇ ರೀತಿಯ ಚಾಕುವನ್ನು ಹಾಜರುಪಡಿಸುತ್ತಾನೆ. ಸಮಂಜಸವಾದ ಸಂದೇಹವಿರುವುದರಿಂದ ತಾನು "ತಪ್ಪಿತಸ್ಥ" ಎಂದು ಮತನೀಡಲಾರೆ ಎಂದು ನ್ಯಾಯದರ್ಶಿ 8 ವಾದಿಸುತ್ತಾನೆ.
ನ್ಯಾಯದರ್ಶಿ ಮಂಡಲಿಯು ತ್ರಿಶಂಕು ಸ್ಥಿತಿಗೆ ತಲುಪಿದ್ದಕ್ಕೆ, ನ್ಯಾಯದರ್ಶಿ 8 ಇತರ ಹನ್ನೊಂದರ ನಡುವೆ ರಹಸ್ಯ ಮತದಾನದ ಸಲಹೆ ನೀಡುತ್ತಾನೆ; ಉಳಿದ ಎಲ್ಲ ನ್ಯಾಯದರ್ಶಿಗಳು ಆಗಲೂ "ತಪ್ಪಿತಸ್ಥ" ಎಂದು ಮತ ನೀಡಿದರೆ, ತಾನು ಒಪ್ಪಿಕೊಳ್ಳುವೆ. ಮತದಾನವು ಒಂದು "ತಪ್ಪಿತಸ್ಥನಲ್ಲ" ಎಂಬ ಮತವನ್ನು ಬಹಿರಂಗಪಡಿಸುತ್ತದೆ. ನ್ಯಾಯದರ್ಶಿ 3 ಕೊಳೆಗೇರಿಯಲ್ಲಿ ಬೆಳೆದ ನ್ಯಾಯದರ್ಶಿ 5 ಸಹಾನುಭೂತಿಯಿಂದ ತನ್ನ ಮತವನ್ನು ಬದಲಾಯಿಸಿದನು ಎಂದು ಆರೋಪ ಮಾಡುತ್ತಾನೆ, ಆದರೆ ನ್ಯಾಯದರ್ಶಿ 9 ತಾನು ತನ್ನ ಮತವನ್ನು ಬದಲಾಯಿಸಿದೆನೆಂದು ಬಹಿರಂಗಪಡಿಸುತ್ತಾನೆ, ಮತ್ತು ಇನ್ನಷ್ಟು ಚರ್ಚೆಯಾಗಬೇಕೆಂದು ಒಪ್ಪುತ್ತಾನೆ.
ಒಬ್ಬ ಸಾಕ್ಷಿಯು ತಾನು ಪ್ರತಿವಾದಿಯು ಅವನ ತಂದೆಗೆ "ನಾನು ನಿನ್ನನ್ನು ಸಾಯಿಸುತ್ತೇನೆ" ಎಂದು ಬೆದರಿಸಿದ್ದನ್ನು ಕೇಳಿದೆ ಎಂಬುದನ್ನು ಸಾಗುತ್ತಿರುವ ಟ್ರೇನಿನ ಶಬ್ದವು ಮಂಕಾಗಿಸಿರಬಹುದು ಎಂದು ನ್ಯಾಯದರ್ಶಿ 8 ವಾದಿಸುತ್ತಾನೆ. ನ್ಯಾಯದರ್ಶಿ 5 ತನ್ನ ಮತವನ್ನು ಬದಲಾಯಿಸುತ್ತಾನೆ, ಜೊತೆಗೆ ನ್ಯಾಯದರ್ಶಿ 11 ಕೂಡ, ಪ್ರತಿವಾದಿಯು ಅಪಾರ್ಟ್‌ಮಂಟ್‍ಗೆ ಮರಳಿ ಪೋಲಿಸರನ್ನು ಭೇಟಿಯಾದ ಮೇಲೆ, ಕೊಲೆಯ ಆಯುಧವನ್ನು ಪಡೆಯಲು ಪ್ರಯತ್ನಿಸುತ್ತಿದ್ದಿಲ್ಲ ಏಕೆಂದರೆ ಅದರಿಂದ ಬೆರಳಿನ ಗುರುತುಗಳನ್ನು ಆಗಲೇ ಅಳಿಸಲಾಗಿತ್ತು ಎಂದು ಅವನು ನಂಬುತ್ತಾನೆ. ಅಕ್ಷರಶಃ ಹಾಗೆ ಉದ್ದೇಶಿಸದೇ ಜನರು ಹಲವುವೇಳೆ "ನಾನು ನಿನ್ನನ್ನು ಸಾಯಿಸುವೆ" ಎಂದು ಹೇಳುತ್ತಾರೆ ಎಂದು ನ್ಯಾಯದರ್ಶಿ 8 ನೆನಪಿಸುತ್ತಾನೆ.
ನ್ಯಾಯದರ್ಶಿಗಳು 5, 6, ಮತ್ತು 8 ತಂದೆಯ ಶವವು ನೆಲಕ್ಕೆ ಅಪ್ಪಳಿಸುವುದನ್ನು ಕೇಳಿಸಿಕೊಂಡ ನಂತರ ೧೫ ಸೆಕೆಂಡುಗಳಲ್ಲಿ ಆರೋಪಿ ಪರಾರಿಯಾಗುವುದನ್ನು ನೋಡುವಷ್ಟು ಸಮಯದಲ್ಲಿ ಬಾಗಿಲ ಬಳಿ ಹೋಗುವ ಸಾಕ್ಷಿಯ ಸಾಮರ್ಥ್ಯವನ್ನು ಪ್ರಶ್ನಿಸುತ್ತಾರೆ. ನ್ಯಾಯದರ್ಶಿ 3 ಕೋಪಗೊಳ್ಳುತ್ತಾನೆ, ಮತ್ತು ಅವನು ಹಿಂಸಾನಂದ ಅನುಭವಿಸುವ ಸಾರ್ವಜನಿಕವಾಗಿ ಸೇಡು ತೀರಿಸಿಕೊಳ್ಳುವವ ಎಂದು ನ್ಯಾಯದರ್ಶಿ 8 ಆರೋಪಿಸುತ್ತಾನೆ. ನ್ಯಾಯದರ್ಶಿ 3 ನ್ಯಾಯದರ್ಶಿ 8ನ ಮೇಲೆ ದಾಳಿ ಮಾಡಲು ಪ್ರಯತ್ನಿಸಿ, "ನಾನು ಅವನನ್ನು ಸಾಯಿಸುತ್ತೇನೆ!" ಎಂದು ಕಿರುಚುತ್ತಾನೆ, ಮತ್ತು ನ್ಯಾಯದರ್ಶಿ 8 "ನೀನು ನಿಜವಾಗಿಯೂ ನನ್ನನ್ನು ಸಾಯಿಸಬೇಕೆಂದು ಉದ್ದೇಶಿಸಿಲ್ಲ, ಅಲ್ಲವೇ?" ಎಂದು ಶಾಂತವಾಗಿ ಉತ್ತರಿಸಿ ತನ್ನ ಹಿಂದಿನ ಅಂಶವನ್ನು ಸಾಬೀತುಮಾಡುತ್ತಾನೆ. ನಂತರ ನ್ಯಾಯದರ್ಶಿಗಳು 2 ಮತ್ತು 6 ತಮ್ಮ ಮತಗಳನ್ನು ಬದಲಾಯಿಸುತ್ತಾರೆ, ಮತ್ತು ತೀರ್ಪು 6–6 ಆಗಿ ಸಮವಾಗುತ್ತದೆ ಮತ್ತು ಗುಡುಗು ಸಹಿತ ಬಿರುಗಾಳಿ ಶುರುವಾಗುತ್ತದೆ.
ಕೆಲವು ವಿವರಗಳನ್ನು ನೆನಪಿಸಿಕೊಳ್ಳುವ ಹುಡುಗನ ಅಸಾಮರ್ಥ್ಯದ ಆಧಾರದ ಮೇಲೆ, ಆರೋಪಿಯ ಗೈರುಹಾಜರಿಯ ಸಾಕ್ಷ್ಯವನ್ನು ನ್ಯಾಯದರ್ಶಿ 4 ಸಂದೇಹಿಸುತ್ತಾನೆ, ಮತ್ತು ನ್ಯಾಯದರ್ಶಿ 8 ನ್ಯಾಯದರ್ಶಿ 4ನ ಸ್ವಂತದ ಸ್ಮರಣಶಕ್ತಿಯನ್ನು ಪರೀಕ್ಷಿಸುತ್ತಾನೆ. ಅವನು ಸ್ವಲ್ಪ ಕಷ್ಟಪಟ್ಟು ಹಿಂದಿನ ಏಳು ದಿನಗಳ ಘಟನೆಗಳನ್ನು ನೆನಪಿನಲ್ಲಿಡಬಲ್ಲನು. ತನ್ನ ತಂದೆಗಿಂತ ಏಳು ಅಂಗುಲ ಗಿಡ್ಡವಿರುವ ಆರೋಪಿಯು ಕೆಳದಿಕ್ಕಿನ ಇರಿತದ ಗಾಯವನ್ನು ಉಂಟುಮಾಡಿರಬಹುದಾದ ಸಾಧ್ಯತೆಯನ್ನು ನ್ಯಾಯದರ್ಶಿ 2 ಪ್ರಶ್ನಿಸುತ್ತಾನೆ. ನ್ಯಾಯದರ್ಶಿಗಳು 3 ಮತ್ತು 8 ಇದನ್ನು ಅಭಿನಯಿಸಿ ತೋರಿಸುತ್ತಾರೆ ಮತ್ತು ಇದು ಸಾಧ್ಯತೆಯನ್ನು ದೃಢಪಡಿಸುತ್ತದೆ. ಆದರೆ, ನ್ಯಾಯದರ್ಶಿ 5 ಸ್ವಿಚ್ ಅಲಗನ್ನು ಹಿಡಿಯುವ ಮತ್ತು ಬಳಸುವ ಸರಿಯಾದ ರೀತಿಯನ್ನು ತೋರಿಸಿಕೊಡುತ್ತಾನೆ. ಹುಡುಗನಂತೆ ಸ್ವಿಚ್ ಅಲಗಲ್ಲಿ ಕುಶಲವಾದ ಯಾರಾದರೂ ಯಾವಾಗಲೂ ಉದ್ದಗಿರುವ ಎದುರಾಳಿಗೆ ಮೇಲ್ದಿಕ್ಕಿನ ಕೋನದಲ್ಲಿ ತೋಳಿನ ಅಡಿಯಿಂದ ಇರಿಯುವರು ಎಂದು ಇದರಿಂದ ಸಾಬೀತಾಗುತ್ತದೆ.
ಆ ರಾತ್ರಿಯ ಬೇಸ್‍ಬಾಲ್ ಪಂದ್ಯಕ್ಕೆ ಟಿಕೇಟುಗಳನ್ನು ಹೊಂದಿರುವ ಕಾರಣ ಹೊರಡಲು ಉತ್ಸುಕನಾಗಿದ್ದ ನ್ಯಾಯದರ್ಶಿ 7 ತನ್ನ ಮತವನ್ನು ಬದಲಾಯಿಸಿದಾಗ ಇತರ ನ್ಯಾಯದರ್ಶಿಗಳ ಕೋಪಕ್ಕೆ ಗುರಿಯಾಗುತ್ತಾನೆ, ವಿಶೇಷವಾಗಿ 11 ರ; ಪ್ರತಿವಾದಿಯು ತಪ್ಪಿತಸ್ಥನಲ್ಲ ಎಂದು ತಾನು ನಿಜವಾಗಿಯೂ ನಂಬಿರುವೆ ಎಂದು ಅವನು ಒಪ್ಪಿಸಲಾಗದೆ ಒತ್ತಿಹೇಳುತ್ತಾನೆ. ಆಮೇಲೆ ನ್ಯಾಯದರ್ಶಿಗಳು 1 ಮತ್ತು 12 ತಮ್ಮ ಮತಗಳನ್ನು ಬದಲಾಯಿಸುತ್ತಾರೆ, ಮತ್ತು ನ್ಯಾಯದರ್ಶಿಗಳು 3, 4, ಮತ್ತು 10 ಮಾತ್ರ ಉಳಿದುಕೊಳ್ಳುತ್ತಾರೆ. ನ್ಯಾಯದರ್ಶಿ 10 ಕೊಳೆಗೇರಿ ಜನರ ವಿರುದ್ಧ ದ್ವೇಷಕಾರುತ್ತಾನೆ. 7 ಮತ್ತು 4 ರ ಹೊರತಾಗಿ, ಉಳಿದ ನ್ಯಾಯದರ್ಶಿಗಳು ಒಬ್ಬೊಬ್ಬರಾಗಿ ಅವನಿಗೆ ತಮ್ಮ ಬೆನ್ನು ತೋರಿಸುತ್ತಾರೆ, ಮತ್ತು "ಕುಳಿತುಕೊ, ಮತ್ತೆ ಬಾಯಿ ತೆಗೆಯಬೇಡ" ಎಂದು ನ್ಯಾಯದರ್ಶಿ 4 ಅವನಿಗೆ ಹೇಳುತ್ತಾನೆ. ವೈಯಕ್ತಿಕ ಪೂರ್ವಾಗ್ರಹವು ತೀರ್ಮಾನಗಳನ್ನು ಮಸುಕಾಗಿಸಬಹುದು ಎಂದು ನ್ಯಾಯದರ್ಶಿ 8 ಉಳಿದವರಿಗೆ ನೆನಪಿಸುತ್ತಾನೆ. ರಸ್ತೆಯ ಇನ್ನೊಂದು ಕಡೆಯಿಂದ ಕೊಲೆಯನ್ನು ನೋಡಿದ ಮಹಿಳೆಯು ಮಜಬೂತಾದ ಸಾಕ್ಷಿಯೆಂದು ನ್ಯಾಯದರ್ಶಿ 4 ಘೋಷಿಸುತ್ತಾನೆ. ನ್ಯಾಯದರ್ಶಿ 12 ತನ್ನ ಮತವನ್ನು ಮೊದಲಿನ ಸ್ಥಿತಿಗೆ ತರುತ್ತಾನೆ, ಮತ್ತು ಮತ ಫಲಿತಾಂಶ 8–4 ಆಗುತ್ತದೆ.
ನ್ಯಾಯದರ್ಶಿ 4 ತನ್ನ ಕನ್ನಡಕದಿಂದ ಕಿರಿಕಿರಿಗೊಂಡು ತನ್ನ ಮೂಗನ್ನು ಉಜ್ಜಿಕೊಳ್ಳುವುದನ್ನು ನೋಡಿ ಸಾಕ್ಷಿಯ ಮೂಗಿನ ಮೇಲೆ ಗುರುತುಗಳಿದ್ದವು ಎಂದು ನ್ಯಾಯದರ್ಶಿ 9 ಗೆ ಅರಿವಾಗುತ್ತದೆ, ಮತ್ತು ಅವಳು ಕನ್ನಡಕವನ್ನು ಧರಿಸುತ್ತಾಳೆ ಆದರೆ ನ್ಯಾಯಾಲಯದಲ್ಲಿ ಧರಿಸಿರಲಿಲ್ಲ ಎಂದು ಸೂಚಿತವಾಗುತ್ತದೆ. ಇತರ ನ್ಯಾಯದರ್ಶಿಗಳು ಅದನ್ನು ದೃಢಪಡಿಸುತ್ತಾರೆ, ಮತ್ತು ಅವಳು ಕನ್ನಡಕವನ್ನು ಮಲಗುವಾಗ ಧರಿಸಿರಲಿಕ್ಕಿಲ್ಲ, ಮತ್ತು ದಾಳಿಯು ಎಷ್ಟು ವೇಗವಾಗಿ ನಡೆದಿತ್ತೆಂದರೆ ಅವಳಿಗೆ ಅದನ್ನು ಧರಿಸಲು ಸಮಯ ಸಿಕ್ಕಿರದಿರಬಹುದು ಎಂದು ನ್ಯಾಯದರ್ಶಿ 8 ಸೇರಿಸುತ್ತಾನೆ. ನಂತರ ನ್ಯಾಯದರ್ಶಿಗಳು 12, 10 ಮತ್ತು 4 ತಮ್ಮ ಮತವನ್ನು "ತಪ್ಪಿತಸ್ಥನಲ್ಲ" ಎಂದು ಬದಲಾಯಿಸುತ್ತಾರೆ, ಮತ್ತು ಕೇವಲ ನ್ಯಾಯದರ್ಶಿ 3 ಉಳಿದುಕೊಳ್ಳುತ್ತಾನೆ.
ಪಾತ್ರವರ್ಗ
ಮಾನ್ಯತೆ ಪಡೆಯದವರು
ತಯಾರಿಕೆ
ಟ್ವೆಲ್ವ್ ಆ್ಯಂಗ್ರಿ ಮೆನ್ಗಾಗಿ ರೆಜಿನಲ್ಡ್ ರೋಜ಼್‍ರ ಚಿತ್ರಕಥೆಯನ್ನು ಮೊದಲು ದೂರದರ್ಶನಕ್ಕಾಗಿ ತಯಾರಿಸಲಾಗಿತ್ತು.
ದೂರದರ್ಶನ ತಯಾರಿಕೆಯ ಯಶಸ್ಸು ಚಲನಚಿತ್ರ ರೂಪಾಂತರಕ್ಕೆ ಕಾರಣವಾಯಿತು. ನಿರ್ದೇಶನ ಮಾಡಲು ಹೆನ್ರಿ ಫ಼ೊಂಡಾ ಮತ್ತು ರೋಜ಼್ ಸಿಡ್ನಿ ಲ್ಯೂಮೆಟ್‌ರನ್ನು ನೇಮಕ ಮಾಡಿದರು. ಟ್ವೆಲ್ವ್ ಆ್ಯಂಗ್ರಿ ಮೆನ್ ಲ್ಯೂಮೆಟ್‍ರ ಮೊದಲ ಚಲನಚಿತ್ರವಾಗಿತ್ತು, ಮತ್ತು ಫ಼ೊಂಡಾ ಹಾಗೂ ರೋಜ಼್‍ರ ಏಕಮಾತ್ರ ನಿರ್ಮಾಣ ಕೊಡುಗೆಯಾಗಿದೆ.
ಚಲನಚಿತ್ರವನ್ನು ನ್ಯೂ ಯಾರ್ಕ್‌ನಲ್ಲಿ ಚಿತ್ರೀಕರಿಸಲಾಯಿತು ಮತ್ತು ಲಘು ಆದರೆ ಕಠೋರ ಪೂರ್ವಾಭ್ಯಾಸ ವೇಳಾಪಟ್ಟಿಯ ನಂತರ, ಮೂರು ವಾರಗಳಿಗಿಂತ ಕಡಿಮೆ ಅವಧಿಯಲ್ಲಿ ಮುಗಿಯಿತು. ಇದರ ಬಂಡವಾಳ $337,000 (೨೦೧೯ರಲ್ಲಿ $3,068,000 ಕ್ಕೆ ಸಮಾನ) ನಷ್ಟಾಗಿತ್ತು. ರೋಜ಼್ ಮತ್ತು ಫ಼ೊಂಡಾ ಸಂಬಳವನ್ನು ತೆಗೆದುಕೊಳ್ಳುವುದನ್ನು ಮುಂದೂಡಿದರು.
ಚಿತ್ರದ ಆರಂಭದಲ್ಲಿ, ಕ್ಯಾಮರಾಗಳನ್ನು ಕಣ್ಣಿನ ಮಟ್ಟದ ಮೇಲೆ ಇರಿಸಲಾಗಿದೆ ಮತ್ತು ಅಗಲ ಕೋನದ ಮಸೂರಗಳನ್ನು ಕೂಡಿಸಲಾಗಿದೆ. ಇದು ವ್ಯಕ್ತಿಗಳ ನಡುವೆ ಹೆಚ್ಚಿನ ಆಳದ ನೋಟವನ್ನು ನೀಡುತ್ತದೆ. ಆದರೆ ಚಿತ್ರವು ಮುಂದುವರಿದಂತೆ ಮಸೂರಗಳ ನಾಭಿದೂರವನ್ನು ಕ್ರಮೇಣವಾಗಿ ಹೆಚ್ಚಿಸಲಾಗಿದೆ. ಚಿತ್ರದ ಅಂತ್ಯದ ವೇಳೆಗೆ, ಕೆಳಗಿನ ಕೋನದಿಂದ ದೂರ ಛಾಯಾಚಿತ್ರ ಮಸೂರಗಳನ್ನು ಬಳಸಿ ಬಹುತೇಕ ಎಲ್ಲರನ್ನು ಸಮೀಪದರ್ಶನದಲ್ಲಿ ತೋರಿಸಲಾಗಿದೆ. ಇದು ಕ್ಷೇತ್ರದ ಆಳವನ್ನು ಕಡಿಮೆ ಮಾಡುತ್ತದೆ. ಬಹುತೇಕ ಸ್ಪರ್ಶಿಸಬಲ್ಲ ಸಂವರಣ ಭೀತಿಯನ್ನು ಸೃಷ್ಟಿಸುವುದು ಈ ತಂತ್ರಗಳನ್ನು ಬಳಸುವ ಉದ್ದೇಶವಾಗಿತ್ತು.
ಆರಂಭಿಕ ಪ್ರತಿಕ್ರಿಯೆ
ಮೊದಲು ಬಿಡುಗಡೆಯಾದಾಗ, ಟ್ವೆಲ್ವ್ ಆ್ಯಂಗ್ರಿ ಮೆನ್ ವಿಮರ್ಶಾತ್ಮಕ ಮೆಚ್ಚುಗೆಯನ್ನು ಪಡೆಯಿತು.
ಆದರೆ, ಚಲನಚಿತ್ರವು ಅಮೇರಿಕದ ಬಾಕ್ಸ್ ಆಫ಼ಿಸ್‍ನಲ್ಲಿ ನಿರಾಶಾದಾಯಕವಾಗಿತ್ತು ಆದರೆ ವಿದೇಶದಲ್ಲಿ ಹೆಚ್ಚು ಉತ್ತಮವಾಗಿ ಓಡಿತು. ವರ್ಣ ಮತ್ತು ಅಗಲಪರದೆಯ ತಯಾರಿಕೆಗಳು ಇದರ ನಿರಾಶಾದಾಯಕ ಬಾಕ್ಸ್ ಆಫ಼ಿಸ್ ಪ್ರದರ್ಶನಕ್ಕೆ ಕೊಡುಗೆ ನೀಡಿರಬಹುದು. ದೂರದರ್ಶನದಲ್ಲಿ ಮೊದಲ ಬಾರಿಗೆ ಪ್ರಸಾರವಾದಾಗ ಈ ಚಿತ್ರವು ಅಂತೂ ಕೊನೆಗೆ ತನ್ನ ಪ್ರೇಕ್ಷಕರನ್ನು ಕಂಡುಕೊಂಡಿತು.
ಚಿತ್ರದ ಕೊಡುಗೆ
ಚಿತ್ರವನ್ನು ಶ್ರೇಷ್ಠಕೃತಿಯಾಗಿ ಕಾಣಲಾಗುತ್ತದೆ, ವಿಮರ್ಶಾತ್ಮಕ ಮತ್ತು ಜನಪ್ರಿಯ ಎರಡೂ ದೃಷ್ಟಿಗಳಿಂದಲೂ ಬಹಳ ಮನ್ನಣೆ ಪಡೆಯುತ್ತದೆ. ೨೦೧೧ರಲ್ಲಿ, ಈ ಚಲನಚಿತ್ರವು ಯುನೈಟಡ್ ಕಿಂಗ್ಡಮ್‍ನಲ್ಲಿನ ಪ್ರೌಢಶಾಲೆಗಳಲ್ಲಿ ಎರಡನೇ ಅತಿ ಹೆಚ್ಚು ಪ್ರಸಾರ ಮಾಡಲಾದ ಚಿತ್ರವಾಗಿತ್ತು.
ಪ್ರಶಸ್ತಿಗಳು
ಈ ಚಲನಚಿತ್ರವು ಅತ್ಯುತ್ತಮ ನಿರ್ದೇಶಕ, ಅತ್ಯುತ್ತಮ ಚಲನಚಿತ್ರ ಮತ್ತು ರೂಪಾಂತರಿತ ಚಿತ್ರಕಥೆಯ ಅತ್ಯುತ್ತಮ ಬರಹದ ವರ್ಗಗಳಲ್ಲಿ ಅಕಾಡೆಮಿ ಪ್ರಶಸ್ತಿಗಳಿಗೆ ನಾಮನಿರ್ದೇಶನಗೊಂಡಿತ್ತು. ಎಲ್ಲ ಮೂರು ವರ್ಗಗಳಲ್ಲಿ ಇದು ದ ಬ್ರಿಜ್ ಆನ್ ದ ರಿವರ್ ಕ್ವಾಯ್ಗೆ ಸೋತಿತು. ೭ನೇ ಬರ್ಲಿನ್ ಅಂತರರಾಷ್ಟ್ರೀಯ ಚಲನಚಿತ್ರೋತ್ಸವದಲ್ಲಿ ಈ ಚಿತ್ರವು ಗೋಲ್ಡನ್ ಬೇರ್ ಪ್ರಶಸ್ತಿಯನ್ನು ಗೆದ್ದಿತು.
ಸಾಂಸ್ಕೃತಿಕ ಪ್ರಭಾವಗಳು
ಕಾಲೇಜಿನಲ್ಲಿದ್ದಾಗ ಟ್ವೆಲ್ವ್ ಆ್ಯಂಗ್ರಿ ಮೆನ್ ನೋಡಿದ್ದು ಕಾನೂನು ವೃತ್ತಿಯನ್ನು ಬೆನ್ನಟ್ಟುವ ತಮ್ಮ ನಿರ್ಧಾರದ ಮೇಲೆ ಪ್ರಭಾವ ಬೀರಿತು ಎಂದು ಅಮೇರಿಕದ ಸುಪ್ರೀಮ್ ಕೋರ್ಟ್ ನ್ಯಾಯಾಧೀಶೆ ಸೊಟೊಮಾಯರ್ ಹೇಳಿದ್ದಾರೆ.
ಈ ಚಿತ್ರದ ಅನೇಕ ರೂಪಾಂತರಗಳಿವೆ, ಗುಂಟರ್ ಗ್ರಾವರ್ಟ್ ನಿರ್ದೇಶಿಸಿದ ಜರ್ಮನ್ ಟಿವಿ ತಯಾರಿಕೆ ಡೈ ಜ಼್ವೋಲ್ಫ್ ಗೆಶ್ವೋರೆನೆನ್, ಜಪಾನ್‍ನ ಜುನಿನಿನ್ ನೋ ಯಾಸಾಶಿ ನಿಹೋಂಜಿನ್ ("೧೨ ಸೌಮ್ಯ ಜಾಪಾನೀಯರು"). ೧೯೮೭ರ ಹಿಂದಿ ಚಲನಚಿತ್ರ ಏಕ್ ರುಕಾ ಹುವಾ ಫೈಸ್ಲಾ ಮತ್ತು ಕನ್ನಡ ಚಲನಚಿತ್ರ ದಶಮುಖ ಈ ಚಿತ್ರದ ರೀಮೇಕ್‍ಗಳಾಗಿವೆ ಮತ್ತು ಬಹುತೇಕವಾಗಿ ಸಮಾನವಾದ ಕಥಾಹಂದರವನ್ನು ಹೊಂದಿವೆ. ಇತರ ರೂಪಾಂತರಗಳೆಂದರೆ ರಷ್ಯನ್ ನಿರ್ದೇಶಕ ನಿಕಿತಾ ಮಿಖಾಲ್ಕೊವ್‍ರ ೨೦೦೭ರ 12, ೨೦೧೫ರ ಚೈನೀಸ್ ಚಲನಚಿತ್ರ ಟ್ವೆಲ್ವ್ ಸಿಟಿಜ಼ನ್ಸ್.
ಬಾಹ್ಯ ಸಂಪರ್ಕಗಳು
ವರ್ಗ:ಇಂಗ್ಲಿಷ್-ಭಾಷೆಯ ಚಲನಚಿತ್ರಗಳು
ಸೀಮಿತ ಹೊಣೆಗಾರಿಕೆ ನಿಗಮ
ಒಂದು ಸೀಮಿತ ಹೊಣೆಗಾರಿಕೆ ಕಂಪನಿಯು  (ಎಲ್ ಎಲ್ ಸಿ) ಅಥವಾ ಅಪರೂಪವಾಗಿ ಒಂದು ಸೀಮಿತ ಹೊಣೆಗಾರಿಕೆವುಳ್ಳ  ಕಂಪನಿಯು (ಡಬ್ಲ್ಯೂ ಎಲ್ ಎಲ್), ಜೋಡಿದಾರಿಕೆ ಮತ್ತು ಕಾರ್ಪೊರೇಟ್ ರಚನೆಗಳ ಅಂಶಗಳನ್ನು ಹೊಸೆಯುವ ಒಂದು ಸಡಿಲ ರೂಪದ ವಾಣಿಜ್ಯ ಉದ್ಯಮ. ಇದು ಯುನೈಟೆಡ್ ಸ್ಟೇಟ್ಸ್ ನ ವಿಸ್ತೃತ ಬಹುಮತದ ವ್ಯಾಪ್ರಿಪ್ರದೇಶಗಳ ಕಾನೂನಿನಲ್ಲಿ ವ್ವವಹಾರ ಕಂಪನಿದ ಕಾನೂನುಬದ್ಧ ರೂಪವಾಗಿದ್ದು, ಅದರ ಒಡೆಯರಿಗೆ ಸೀಮಿತ ಹೊಣೆಗಾರಿಕೆಯನ್ನು ಒದಗಿಸುತ್ತದೆ. ಬಹುಬಾರಿ ತಪ್ಪಾಗಿ "ಸೀಮಿತ ಹೊಣೆಗಾರಿಕೆ ನಿಗಮ" (ಕಂಪನಿ ಎನ್ನುವ ಬದಲಿಗೆ) ಎಂದು ಕರೆಯಲಾಗುವ ಇದು ಒಂದು ನಿಗಮಯ ಮತ್ತು ಒಂದು ಜೋಡಿದಾರಿಕೆಯ ಅಥವಾ ಏಕವ್ಯಕ್ತಿ ಒಡೆತನ (ಎಷ್ಟು ಜನ ಮಾಲೀಕರಿದ್ದಾರೆ ಎಂಬುದನ್ನು ಆಧರಿಸಿ)ಗಳೆರಡರ ಕೆಲವು ಗುಣಗಳನ್ನು ಹೊಂದಿರುವ ಒಂದು ಮಿಶ್ರ ತಳಿಯ ವ್ಯವಹಾರ ಘಟಕ. ಒಂದು ಎಲ್ ಎಲ್ ಸಿಯು ಒಂದು ವ್ಯವಹಾರ ಫಟಕವಾಗಿದ್ದರೂ ಕೂಡ, ಅದು ಒಂದು ವಿಧದ ಅಸಂಘಟಿತ ಸಂಘಟನೆಯೇ ಹೊರತು ಒಂದು ನಿಗಮವಲ್ಲ. ಒಂದು ಎಲ್ ಎಲ್ ಸಿಯು ಒಂದು ನಿಗಮದೊಂದಿಗೆ ಹಂಚಿಕೊಳ್ಳುವ ಪ್ರಾಥಮಿಕ ಗುಣವೆಂದರೆ ಸೀಮಿತ ಹೊಣೆಗಾರಿಕೆ ಮತ್ತು ಅದು ಒಂದು ಪಾಲುದಾರಿಕೆಯೊಂದಿಗೆ ಹಂಚಿಕೊಳ್ಳುವ ಪ್ರಾಥಮಿಕ ಗುಣವೆಂದರೆ ಪಾಸ್-ತ್ರೂ ಆದಾಯ ತೆರಿಗೆದಾರಿಕೆಯ ಲಭ್ಯತೆ. ಇದು ಬಹು ಬಾರಿ ಒಂದು ನಿಗಮಕ್ಕಿಂತ ಹೆಚ್ಚು ಸಡಿಲವಾಗಿರುತ್ತದೆ ಮತ್ತು ಒಬ್ಬನೇ ಮಾಲೀಕನಿರುವ ಕಂಪನಿಗಳಿಗೆ ಹೆಚ್ಚು ಸೂಕ್ತವಾಗಿದೆ.
ಸೀಮಿತ ಹೊಣೆಗಾರಿಕೆ ಎಂದರೆ ಮಾಲೀಕರು ಯಾವಾಗಲೂ ಸಂಪೂರ್ಣವಾಗಿ ವೈಯಕ್ತಿಕ ಹೊಣೆಗಾರಿಕೆಗಳಿಂದ ರಕ್ಷಣೆ ಹೊಂದಿರುತ್ತಾರೆಂದು ಅರ್ಥವಲ್ಲ ಎಂಬುದನ್ನು ತಿಳಿಯುವುದು ಮುಖ್ಯ. ಒಂದು ತೆರನ ವಂಚನೆ ಅಥವಾ ಸುಳ್ಳು ಪ್ರಾತಿನಿಧ್ಯ ಕಂಡುಬಂದಿದ್ದರೆ ಅಥವಾ ಮಾಲೀಕನು ಕಂಪನಿಯನ್ನು ಒಂದು ಆಲ್ಟರ್ ಇಗೋ(ಪ್ರತಿಸ್ವರೂಪ) ಆಗಿ ಬಳಸುವ ಕೆಲವು ಸನ್ನಿವೇಶಗಳಡಿ, ನ್ಯಾಯಾಲಯಗಳು ಎಲ್ ಎಲ್ ಸಿಗಳ ಸಾಂಘಿಕ ಹೊದಿಕೆಯನ್ನು ಭೇದಿಸಬಲ್ಲವು ಮತ್ತು ಭೇದಿಸುತ್ತವೆ.
ಹೊಂದಿಕೊಳ್ಳುವಿಕೆ ಮತ್ತು ವೈಫಲ್ಯದ ನಿಯಮಗಳು
"ಅನ್ವಯಿಸುವ ಒಪ್ಪಂದದಲ್ಲಿ ಅನ್ಯ ರೀತಿಯಲ್ಲಿ ಒದಗಿಸದ ಹೊರತು" ಎಂಬ ನುಡಿಗಟ್ಟು (ಅಥವಾ ಅದರ ಸಮಾನಾರ್ಥಕವಾದುದು)ಎಲ್ಲ ಪ್ರಸ್ತುತ ಎಲ್ ಎಲ್ ಸಿ ನಿಬಂಧನಗಳ ತುಂಬ ಕಾಣಬರುತ್ತದೆ ಮತ್ತು ಇದು ಎಲ್ ಎಲ್ ಸಿಯ ಸದಸ್ಯರು ತಮ್ಮ ಎಲ್ ಎಲ್ ಸಿಯು ಹೇಗೆ ಆಡಳಿತಕ್ಕೊಳಪಡಬೇಕು ಎಂದು ನಿರ್ಣಯಿಸಲು (ಅದು ಕಾನೂನಿನ ಪರಿಮಿತಿಗಳನ್ನು ಮೀರದಿದ್ದರೆ ಮಾತ್ರ) ಹೊಂದಿರುವ ಸ್ವಾತಂತ್ರ್ಯಕ್ಕೆ ಕಾರಣವಾಗಿದೆ. ರಾಜ್ಯ ನಿಬಂಧನಗಳು ಅನ್ವಯಿಸುವ ಒಪ್ಪಂದವು ಅನ್ಯಥಾ ಒದಗಿಸದ ಹೊರತು ಒಂದು ಎಲ್ ಎಲ್ ಸಿಯು ಹೇಗೆ ಆಡಳಿತಕ್ಕೊಳಪಡಬೇಕು ಎಂಬುದಕ್ಕೆ ಮಾದರಿಯಾಗಿ ಸ್ವಯಂಚಾಲಿತ ಅಥವಾ "ಪರ್ಯಾಯ" ನಿಯಮಗಳನ್ನು ಒದಗಿಸುತ್ತವೆ.
ಇದೇ ರೀತಿಯಾಗಿ "ಬೈಲಾಗಳಲ್ಲಿ ಅನ್ಯಥಾ ವಿಧಿಸದ ಹೊರತು" ಎಂಬ ನುಡಿಗಟ್ಟು ಎಲ್ಲ ನಿಗಮ ಸಂಬಂಧೀ ಕಾನೂನು ನಿಬಂಧನಗಳಲ್ಲಿ ಕೂಡ ಕಾಣಬರುತ್ತದೆ, ಆದರೆ, ಬಹುತೇಕವಾಗಿ ಒಂದು ಅಲ್ಪ ವ್ಯಾಪ್ತಿಯ ವಿಚಾರಗಳಿಗೆ ಮಾತ್ರ ಸಂಬಂಧಿಸಿರುತ್ತದೆ.
ಆದಾಯ ತೆರಿಗೆ
ಯು.ಎಸ್.ನ ಫೆಡರಲ್ ಆದಾಯ ತೆರಿಗೆ ಉದ್ದೇಶಗಳಿಗಾಗಿ, ಎಲ್ ಎಲ್ ಸಿಗಳನ್ನು ಅನೈಚ್ಛಿಕವಾಗಿ ಒಂದು ಪಾಸ್-ಥ್ರೂ ಘಟಕವಾಗಿ ಪರಿಗಣಿಸಲಾಗುತ್ತದೆ. ಅದರಲ್ಲಿ ಕೇವಲ ಒಬ್ಬ ಸದಸ್ಯನಿದ್ದರೆ, ತೆರಿಗೆ ಉದ್ದೇಶಗಳಿಗೆ ಅದನ್ನು ಒಂದು "ಅಮಾನ್ಯ ಘಟಕ"ವಾಗಿ ಪರಿಗಣಿಸಲಾಗುವುದು ಮತ್ತು ಮಾಲೀಕನು/ಳು ಆ ಎಲ್ಎಲ್ ಸಿಯ ಆದಾಯವನ್ನು ತನ್ನದೇ ತೆರಿಗೆ ಪತ್ರಸಲ್ಲಿಕೆಯನ್ನು ಪರಿಶಿಷ್ಟ ಸಿನಲ್ಲಿ ತಿಳಿಸುತ್ತಾನೆ. ಹೆಚ್ಚು ಸದಸ್ಯರಿರುವ ಎಲ್ಎಲ್ ಸಿಗಳನ್ನು ಒಂದು ಪಾಲುಗಾರಿಕೆಯಾಗಿ ಪರಿಗಣಿಸಲಾಗುವುದು ಮತ್ತು ಅದರ ಪರವಾಗಿ ಐಆರ್ ಎಸ್ ನಮೂನೆ 1065ಅನ್ನು ಸಲ್ಲಿಸಲೇ ಬೇಕು. ಪ್ರತಿಯೊಬ್ಬ ಪಾಲುದಾರನು ತಮ್ಮ ತೆರಿಗೆ ರಿಟರ್ನ್ ನಲ್ಲಿ ತೋರಿಸಬೇಕಾದ ತಮ್ಮ ಪಾಲಿನ ಆದಾಯ ಅಥವಾ ನಷ್ಟಗಳಿಗೆ ಒಂದು ಕೆ-1 ಅನ್ನು ಪಡೆಯುತ್ತಾರೆ.
ಪರ್ಯಾಯವಾಗಿ, ಎಲ್ಎಲ್ ಸಿ ಗಳು, ಐಆರ್ ಎಸ್ ನಮೂನೆ 8832 ಅನ್ನು ಸಲ್ಲಿಸಿ, ಒಂದು ನಿಗಮದಂತೆ ತೆರಿಗೆ ಹಾಕಿಸಿಕೊಳ್ಳುವ ಆಯ್ಕೆ ಮಾಡಬಗುದು. ಅವುಗಳನ್ನು ಒಂದು ಸಾಮಾನ್ಯ ಸಿ ನಿಗಮವೆಂದು ಪರಿಗಣಿಸಬಹುದು (ಲಾಭಾಂಶಗಳನ್ನು ಇತರ ಹಂಚಿಕೆಗಳನ್ನು ಯಾವುದೇ ಸದಸ್ಯರಿಗೆ ಮಾಡುವ ಮುಂಚಿನ ಘಟಕದ ಆದಾಯಕ್ಕೆ ತೆರಿಗೆ ಹಾಕುವುದು, ಮತ್ತೆ ಸದಸ್ಯರಿಂದ ಆದಾಯವಾಗಿ ಸ್ವೀಕೃತಗೊಂಡ ಮೇಲೆ ಲಾಭಾಂಶಗಳ ಅಥವಾ ಹಂಚಿಕೆಗಳ ಮೇಲೆ ತೆರಿಗೆ ವಿಧಿಸುವುದು) ಅಥವಾ ಒಂದು ಎಲ್ ಎಲ್ ಸಿಯು ಒಂದು ಎಸ್ ನಿಗಮವಾಗಿ ಪರಿಗಣಿಸಲ್ಪಡಲು ಆಯ್ಕೆ ಮಾಡಿಕೊಳ್ಳಬಹುದು. ಕೆಲವು ಟಿಪ್ಪಣಿಗಾರರು ಎಸ್-ನಿಗಮದಂತೆ ತೆರಿಗೆಗೊಳಪಡುವ ಒಂದು ಎಲ್ ಎಲ್ ಸಿಯು ಅತ್ಯುತ್ತಮ ಸಾಧ್ಯ ಚಿಕ್ಕ ವ್ಯವಹಾರದ ರಚನೆ ಎಂದು ಸಲಹೆ ನೀಡುತ್ತಾರೆ. ಇದು ಒಂದು ಎಲ್ ಎಲ್ ಸಿಯ ಸರಳತೆ ಮತ್ತು ಹೊಂದಿಕೊಳ್ಳುವಿಕೆಗಳನ್ನು ಒಂದು ಎಸ್ ನಿಗಮದ (ಸ್ವ-ಉದ್ಯೋಗ ತೆರಿಗೆ ಉಳಿತಾಯ) ತೆರಿಗೆ ಫಲಗಳೊಂದಿಗೆ ಒಟ್ಟುಗೂಡಿಸುತ್ತದೆ.
ದೇಶವಾರು ಇತಿಹಾಸ
ಸೀಮಿತ ಹೊಣೆಗಾರಿಕೆ ಸಂಸ್ಥೆಯು ಕಾರ್ಯರೂಪಕ್ಕೆ ಬಂದ ಹೋಲಿಕೆಗಳ ಕಾನೂನಿನ ಒಂದು ದಿಗ್ವಿಜಯ. ಇತರ ಸಂಸ್ಥೆಗಳಿಗೆ ಸಂಬಂಧಿಸಿದಂತೆ ಹೊಸದಾದ ಈ ಸಂಸ್ಥೆಯ ಉಗಮವನ್ನು ಸಾಮಾನ್ಯವಾಗಿ ಗೆಸೆಲ್ ಶಾಫ್ಟ್ ಮಿಟ್ ಬೆಶ್ರಾಂಕ್ಟರ್ ಹಫ್ಟುಂಗ್ ಅನ್ನು ಅನುಮತಿಸಿದ 1892ರ ಜರ್ಮನ್ ಕಾನೂನಿಗೆ ಸಲ್ಲಿಸಲಾಗುತ್ತದೆ. ಆಂಗ್ಲ ರೂಢಿಯಾದ ಖಾಸಗಿ ನಿಯಮಿತ ಕಂಪನಿಯಿಂದ ಸ್ವಲ್ಪ ಪ್ರೇರಣೆಯನ್ನು ತೆಗೆದುಕೊಳ್ಳುತ್ತಲೇ, ಇದು ಒಂದು ವಿಶಿಷ್ಟ ಹೊಸ ಸೃಷ್ಟಿಯೇ ಆಗಿದೆ. ಆದರೆ, ಅದು ಪೂರ್ವಾಧಾರವಿಲ್ಲದ್ದು ಎಂಬ ಘೋಷಣೆಯು, ಪೆನ್ಸಿಲ್ವೇನಿಯಾ ರಾಜ್ಯವು 1874ರಲ್ಲಿ ಹೆಚ್ಚಾಗಿ ಬಳಸಲಾಗುತ್ತಿದ್ದ ಸೀಮಿತ ಪಾಲುಗಾರಿಕೆ ಸಂಘಟನೆಯನ್ನು ಅನುಮತಿಸಿ ಒಂದು ಕಾನೂನನ್ನು ರಚಿಸಿತ್ತು ಎಂಬ ಸಂಗತಿಯಿಂದ ಅಲ್ಲಗಳೆಯಲ್ಪಡುತ್ತದೆ. ಈ ಸ್ವರೂಪದ ವ್ಯಾವಹಾರಿಕ ಸಂಸ್ಥೆಯು ನಾವು ನಂತರ ಉಲ್ಲೇಖಿಸುವಂತೆ, ಯುರೋಪ್ ಮತ್ತು ಲಾಟಿನ್ ಅಮೇರಿಕದಲ್ಲಿ ಇಂದು ಪ್ರಚಲಿತವಿರುವಂತಹ ಸೀಮಿತ ಹೊಣೆಗಾರಿಕೆ ಸಂಸ್ಥೆಗೆ ಸ್ಪಷ್ಟ ಹೋಲಿಕೆಯನ್ನು ಹೊಂದಿದೆ. ಎಡೆರ್, ಲಿಮಿಟೆಡ್ ಲಯಬಿಲಿಟಿ ಫರ್ಮ್ಸ್ ಅಬ್ರಾಡ್, ೧೩ ಯುನಿವ್ ಪಿಟ್ ಎಲ್ ರೆವ್ 193 (1952)
ಯುರೋಪ್ ಮತ್ತು ಲಾಟಿನ್ ಅಮೇರಿಕದಲ ದಿವಾನಿ ಕಾನೂನು ದೇಶಗಳ ವಾಣಿಜ್ಯ ಸಮುದಾಯಕ್ಕೆ ಎಲ್ಎಲ್ ಸಿಗಳು ಹೊಸವೂ ಅಲ್ಲ ವಿಚಿತ್ರವೂ ಅಲ್ಲ. ಈ ವ್ಯವಹಾರ ಸ್ವರೂಪವು ತನ್ನ ಮೂಲವನ್ನು ಗೆಸೆಲ್ ಶಾಫ್ಟ್ ಮಿಟ್ ಬೆಶ್ರಾಂಕ್ಟರ್ ಹಫ್ಟುಂಗ್ (ಜಿಎಂಬಿಹೆಚ್) ಎಂದು ಕರೆಯಲ್ಪಡುವ 1892ರ ಜರ್ಮನ್ ಕಂಪನಿ ಕಾನೂನಿನಲ್ಲಿ ಹೊಂದಿದೆ. ಜರ್ಮನಿಯು ಈ ಶಾಸನವನ್ನು ಹೊರಡಿಸಿದ ಮೊಟ್ಟ ಮೊದಲ ದಿವಾನಿ ಸಂಹಿತೆಯ ದೇಶವಾಗಿತ್ತಷ್ಟೇ ಅಲ್ಲ, ಜೊತೆಗೇ ಜರ್ಮನಿಯ ಶಾಸನವು ಆ ನಂತರದಲ್ಲಿ ಈ ವಾಣಿಜ್ಯ ಉದ್ಯಮವನ್ನು ಸ್ವೀಕರಿಸಿದ ದೇಶಗಳಿಗೆ ಚರ್ಚೆಯ ಮೂಲಬಿಂದುವಾಯಿತು. ಮೊಲಿಟರ್, ''ಡೈ ಆಸ್ಲಾಂಡಿಶ್ಚೆ ರೆಗೆಲುಂಗ್ ಡೆರ್ ಜಿ.ಎಂ.ಬಿ.ಹೆಚ್. ಅಂಡ್ ಡಥ ಡಾಯಿಶ್ ರಿಫಾರ್ಮ್, (1927 ); ಮತ್ತು 12 ಜೈಟ್ ಶ್ರಿಫ್ಟ್ ಫರ್ ಆಸ್ಲಾಂಡಿಶ್ಚೆಸ್ ಮತ್ತು ಇಂಟರ್ನಾಷನೇಲ್ಸ್ ಪ್ರೈವೇಟ್ರೆಶ್ಟ್''  341 (1938).
ಜರ್ಮನಿಯಲ್ಲಿ ಸ್ಥಪಿಸಲ್ಪಟ್ಟ ನಂತರ, ಎಲ್ಎಲ್ ಸಿಯ ಪರಿಕಲ್ಪನೆಯು ಬಹು ಸಕ್ರಿಯ ಮತ್ತು ವೇಗದ ಬೆಳವಣಿಗೆಯನ್ನು ಹೊಂದಿತು. ಜರ್ಮನಿಯಲ್ಲಿನ ಯಶಸ್ಸು ಆ ಜರ್ಮನ್ ಮಾದರಿ ಅಧಿನಿಯಮವು ವಿಸ್ತೃತ ಚರ್ಚೆಯ ಕೇಂದ್ರಬಿಂದುವಾಗುವುದಕ್ಕೆ ಶೀಘ್ರದಲ್ಲೇ ಕಾರಣವಾಯಿತು. ಜರ್ಮನಿಯಲ್ಲಿ ಶಾಸನವಾದ ನಂತರ ಅಲ್ಪ ಕಾಲಾವಧಿಯಲ್ಲೇ, ಈ ಮುಂದಿನ ದೇಶಗಳು ಸೀಮಿತ ಹೊಣೆಗಾರಿಕೆಯ ಭೋಗಿಗೆ ಸೇರಿದವು: ಪೋರ್ಚುಗಲ್(1917 ); ಬ್ರೆಜಿಲ್ (1919 ); ಚಿಲಿ(1923 ); ಫ್ರಾನ್ಸ್ (1925 ); ಟರ್ಕಿ(1926 ); ಕ್ಯೂಬ (1929 ); ಅರ್ಜೇಂಟಿನ (1932 ); ಯುರುಗ್ಯೇ (1933 ); ಮೆಕ್ಸಿಕೋ (1934); ಬೆಲ್ಜಿಯಂ (1935); ಸ್ವಿಟ್ಜರ್ಲಾಂಡ್ (1936); ಇಟಲಿ (1936); ಪೆರು (1936); ಕೊಲಂಬಿಯಾ (1937); ಕೋಸ್ಟಾ ರಿಕಾ (1942); ಗ್ಯುಟೆಮಾಲ (1942); ಮತ್ತು ಹೊಂಡುರಸ್ (1950). ಫ್ರಾನ್ಸಿನಲ್ಲಿ, 1940ರ ದಶಕದ ಉತ್ತರಭಾಗದ ಹೊತ್ತಿಗೆ, "ಸೊಸೈಟೆ ಡೆ ರೆಸ್ಪಾಣಸಬಿಲಿಟೆ ಲಿಮಿಟೀ" ಕರೆಯಲ್ಪಟ್ಟ ಸೀಮಿತ ಹೊಣೆಗಾರಿಕೆ ಘಟಕವು ಹೆಚ್ಚು ಪಾರಂಪರಿಕವಾದ ಬಂಡವಾಳ ನಿಗಮಕ್ಕಿಂತ ಹೆಚ್ಚು ಜನಪ್ರಿಯವಾಗಿತ್ತು ಮತ್ತು ಸುಮಾರಾಗಿ ಮೂರನೇ ಒಂದು ಭಾಗದಷ್ಟು ಫ್ರೆಂಚ್ ಸೊಸೈಟೇಸ್  ಗಳು ಇವಾಗಿದ್ದವು. ಎಡೆರ್, ಲಿಮಿಟೆಡ್ ಲಯಬಿಲಿಟಿ ಫರ್ಮ್ಸ್ ಅಬ್ರಾಡ್, ೧೩ ಯುನಿವ್ ಪಿಟ್ ಎಲ್ ರೆವ್ 193 (1952)
ಸೀಮಿತ ಹೊಣೆಗಾರಿಕೆಯ ಜೊತೆಗೆ, ಮೇಲಿನ ಪ್ರತಿಯೊಂದು ದೇಶಗಳ ಎಲ್ಎಲ್ ಸಿ ಕಾನೂನುಗಳು ಈ ಘಟಕವನ್ನು ಇತರ ವ್ಯವಹಾರ ಸ್ವರೂಪಗಳಿಂದ ಭಿನ್ನವಾಗಿಸುವ ಈ ಮುಂದಿನ ನಾಲ್ಕು ಮೂಲಭೂತ ಗುಣಗಳನ್ನು ಹೊಂದಿವೆ: (೧) ಎಲ್ಲವೂ ಆ ತೆರನ ಘಟಕದ ಹೆಸರಿನಲ್ಲಿ "ಸೀಮಿತ" ಎಂಬ ಶಬ್ದದ ಬಳಕೆಯನ್ನು ಅಪೇಕ್ಷಿಸುತ್ತವೆ; (೨) ಘಟಕವು ಕಾನೂನಿನ ಉದ್ದೇಶಕ್ಕಾಗಿ ಪೂರ್ಣ ವ್ಯಕ್ತಿತ್ವವನ್ನು ಕೊಡಲ್ಪಡುತ್ತದೆ; (3) ಒಬ್ಬ ಸದಸ್ಯನು ಘಟಕಕ್ಕೆ ಹೊಸ ಸದಸ್ಯರ ಪ್ರವೇಶವನ್ನು ನಿಯಂತ್ರಿಸಲು ಅನುಮತಿಸುವ "ಡೆಲೆಕ್ಟಸ್ ಪರ್ಸೊನೇ" ಯ ಪಾಲುದಾರಿಕೆ ಪರಿಕಲ್ಪನೆ; ಮತ್ತು (೪) ಸಂಘಟನೆಯ ಶರತ್ತುಗಳಲ್ಲಿ ಸಗೋಚರವಾಗಿ ಅನ್ಯಥಾ ಹೇಳದ ಹೊರತು, ಒಬ್ಬ ಸದಸ್ಯನ ಮೃತ್ಯುವಿನಿಂದ ಸೀಮಿತ ಹೊಣೆಗಾರಿಕೆ ಸಂಸ್ಥೆಗಳು ವಿಲೀನಗೊಳ್ಳುವ ಅವಕಾಶ ಒದಗಿಸುವ ಸಂಹಿತೆಗಳು; ಇದಕ್ಕೆ ಜೊತೆಯಾಗಿ, ಕೆಲವು ಮೃತನ ಪಾಲಿನ ಪ್ರೊಬೇಟ್ ಅಥವಾ ಮಾರಾಟಕ್ಕೆ ಅನುವು ಮಾಡಿಕೊಡುತ್ತವೆ. ಎಡೆರ್, ಲಿಮಿಟೆಡ್ ಲಯಬಿಲಿಟಿ ಫರ್ಮ್ಸ್ ಅಬ್ರಾಡ್, 13 ಯುನಿವ್ ಪಿಟ್ ಎಲ್ ರೆವ್ 193 (1952); ವಿದೇಶೀ ಎಲ್ ಎಲ್ ಸಿಗಳ ಬಗ್ಗೆ ಹೆಚ್ಚಿನ ಮಾಹಿತಿಗಾಗಿ, ಡೆವ್ರೀಸ್ ಜುಯೆಂಗರ್, ಲಿಮಿಟೆಡ್ ಲೆಯಬಿಲಿಟಿ ಕಾಂಟ್ರಾಕ್ಟ್ ಅನ್ನು ನೋಡಿಲ ದ ಜಿಎಂಬಿಹೆಚ್, 13 ಯು ಪಿಟ್ ಎಲ್ ರೆವ್ 193 (1952 ) ಮತ್ತು ಬಾಗ್ತಸ್, ರಿಫಾರ್ಮಿಂಗ್ ದ "ಮಾಡರ್ನ್" ಕಾರ್ಪೊರೇಷನ್: ಪರ್ಸ್ಪೆಕ್ಟೀವ್ಸ್ ಫ್ರಮ್ ದ ಜರ್ಮನ್, ೮೦ ಹಾರ್ವ್ ಎಲ್ ರೆವ್ 23 (1980 ).
ಯುನೈಟೆಡ್ ಸ್ಟೀಟ್ಸ್ ನಲ್ಲಿ ಹಲವು ರಾಜ್ಯಗಳು ಎಲ್ ಎಲ್ ಸಿಗಳ ರೀತಿಯವೇ ಘಟಕಗಳನ್ನು ಸೃಷ್ಟಿಸಲು ಶಾಸನವನ್ನು ತಂದಿವೆ. 19ನೇ ಶತಮಾನದ ಕೊನೆಯ ಕಾಲುಭಾಗದಲ್ಲಿ, ಪೆನ್ನ್ ಸಿಲ್ವೇನಿಯ, ವರ್ಜೀನಿಯ, ನ್ಯೂ ಜರ್ಸಿ, ಮಿಚಿಗನ್ ಮತ್ತು ಓಹಿಯೊ "ಸೀಮಿತ ಪಾಲುದಾರಿಕೆ ಸಂಘಗಳು" ಅಥವಾ "ಪಾಲುದಾರಿಕೆ ಸಂಘಗಳ"ನ್ನು ಅನುಮತಿಸಿ ಶಾಸನವನ್ನು ಮಾಡಿದವು. ಪಾಲುಗಾರಿಕೆ ಸಂಘದ ಕೆಲವು ಉಪಯುಕ್ತ ಲಕ್ಷಣಗಳೊಂದಿಗೆ ಒಂದು ಸ್ವರೂಪದ ಸೀಮಿತ ಹೊಣೆಗಾರಿಕೆಯನ್ನು ಒದಗಿಸಲು ಈ ಸಂಘಗಳನ್ನು ಸೃಷ್ಟಿಸಲಾಯಿತು. ಬುರ್ಕ್ ಅಂಡ್ ಸೆಷನ್ಸ್, ದ ವ್ಯೋಮಿಂಗ್ ಲಿಮಿಟೆಡ್ ಲೆಯಬಿಲಿಟಿ ಕಂಪನಿ: ಎನ್ ಆಲ್ಟರ್ನೇಟೀವ್ ಟು ಸಬ್ ಎಸ್ ಅಂಡ್ ಲಿಮಿಟೆಡ್ ಪಾರ್ಟ್ನರ್ ಶಿಪ್ಸ್, 54 ಜೆ ಟ್ಯಾಕ್ಷೇಷನ್ 232 (1981 ). ಈ ಸಂಘಗಳಿಗೆ ಅನುವು ಮಾಡಿಕೊಡುವ ಶಾಸನವು ಇವುಗಳ ವ್ಯವಹಾರದ ಸ್ಥಳ ಇಲ್ಲವೇ ಪ್ರಧಾನ ಕಚೇರಿಯು ಶಾಸನ ಮಾಡುವ ರಾಜ್ಯದಲ್ಲಿರಬೇಕೆಂಬುದಾಗಿ ಅಪೇಕ್ಷಿಸುತ್ತವೆ. ಈ ಪ್ರತಿಬಂಧಕ ಶಾಸನದ ಪರಿಣಾಮವಾರಿ, ಈ ಸಂಘಗಳು ಆ ಪ್ರದೇಶಗಳ ಹೊರಗೆ ಸಕ್ರಿಯವಾಗಿದ್ದ ಹಲವು ಘಟಕಗಳಿಗೆ ಆಕರ್ಷಕವಾಗಲಿಲ್ಲಿ. ಅವುಗಳು ಬಹಳ ಹೆಚ್ಚಾಗಿ ಬಳಸಲ್ಪಟ್ಟಿಲ್ಲ.
1977ರಲ್ಲಿ, 1892 ಜರ್ಮನ್ ಜಿಎಂಬಿಹೆಚ್ ಸಂಹಿತೆ ಮತ್ತು ಪನಾಮನಿಯನ್ ಎಲ್ ಎಲ್ ಸಿಗಳಂತೆ ರಚಿಸಲಾದ ಒಂದು ನಿಜವಾದ ಎಲ್ಎಲ್ ಸಿ ಅಧಿನಿಯಮವನ್ನು ಹೊರಡಿಸುವಲ್ಲಿ ವ್ಯೋಮಿಂಗ್ ಅಮೇರಿಕದ ಮೊದಲ ರಾಜ್ಯವಾಯಿತು.ವ್ಯೋಮಿಂಗ್ ಎಲ್ಎಲ್ ಸಿ ಅಧಿನಿಯಮವು ಬ್ಯಾಂಕಿಂಗ್ ಮತ್ತು ವಿಮೆ ವ್ಯವಹಾರಗಳನ್ನು ಬಿಟ್ಟು ಯಾವುದೇ ಕಾನೂನುಬದ್ಧ ಉದ್ದೇಶಕ್ಕಾಗಿ ಆಯೋಜಿಸುವಂಥ ಎಲ್ಎಲ್ ಸಿಗಳ ರಚನೆಯನ್ನು ಅನುಮತಿಸುತ್ತದೆ. ವ್ಯೋ ಸ್ಟ್ಯಾಟ್ §17-15-103. ಸೀಮಿತ ಹೊಣೆಗಾರಿಕೆಯ ಜೊತೆಗೆ, ಆ ವ್ಯೋಮಿಂಗ್ ಅಧಿನಿಯಮವು ಈ ಘಟಕವನ್ನು ವಿಭಿನ್ನಗೊಳಿಸುವಂಥ ಯುರೋಪೀಯ ಮತ್ತು ಲಾಟಿನ್ ಅಮೇರಿಕದ ಸಂಹಿತೆಗಳ ಅದೇ ನಾಲ್ಕು ಮೂಲಭೂತ ಲಕ್ಚಣಗಳನ್ನು ಹೊಂದಿದೆ. ಮೊದಲಿಗೆ, ವ್ಯೋಮಿಂಗ್ ಆ ಘಟಕದ ಹೆಸರಿನಲ್ಲಿ "ಸೀಮಿತ" ಎಂಬ ಶಬ್ದದ ಸ್ವರೂಪವನ್ನು ಅಪೇಕ್ಷಿಸುತ್ತವೆ. ಎರಡನೆಯದಾಗಿ, ಆ ಘಟಕಕ್ಕೆ ಪೂರ್ಣ ಜ್ಯೂರಿಸ್ಟಿಕ್ ವ್ಯಕ್ತಿತ್ವವನ್ನು ನೀಡಲಾಗಿದೆ. ಮೂರನೆಯದಾಗಿ, ಪಾಲುದಾರಿಕೆಯ ಪರಿಕಲ್ಪನೆಯಾದ "ಡೆಲೆಕ್ಟಸ್ ಅಥವಾ ಇಂಟ್ಯೂಟಸ್ ಪರ್ಸೊನೇ", ಒಬ್ಬ ಪಾಲುದಾರನು ಪಾಲುದಾರಿಕೆಗೆ ಹೊಸ ಪಾಲುದಾರರ ಪ್ರವೇಶವನ್ನು ನಿಯಂತ್ರಿಸಲು ಅನುಮತಿಸುವಂಥದ್ದು, ಉಂಟು. ನಾಲ್ಕನೆಯದಾಗಿ,ವ್ಯೋಮಿಂಗ್ ನ ಅಧಿನಿಯಮವು ಒಬ್ಬ ಸದಸ್ಯನ ಮೃತ್ಯುವಿನಿಂದ ಸೀಮಿತ ಹೊಣೆಗಾರಿಕೆ ಸಂಸ್ಥೆಗಳು ವಿಲೀನವಾಗಬೇಕೆಂದು ವಿಧಿಸುತ್ತವೆ ಮತ್ತು ಮೃತನ ಪಾಲನ್ನು ಪ್ರೊಬೇಟ್ ಅಥವಾ ಮಾರಾಟ ಮಾಡಲು ಅವಕಾಶ ಒದಗಿಸುತ್ತದೆ. ಜೊತೆಗೆ, ಈ ವ್ಯೋಮಿಂಗ್ ಅಧಿನಿಯಮವು ಸದಸ್ಯರು ಅಥವಾ ವ್ಯವಸ್ಥಾಪಕರನ್ನು ವ್ಯವಹಾರಕ್ಕೆ ಸಂಬಂಧಿಸಿರುವ ವ್ಯಾಜ್ಯದಲ್ಲಿ ತೊಡಗುವಿದರಿಂದ ಬಹಿಷ್ಕರಿಸುವ ಅನುಬಂಧವೊಂದನ್ನು ಹೊಂದಿದೆ. ಬಹುತೇಕ ಎಲ್ಎಲ್ ಸಿ ಅಧಿನಿಯಮಗಳು ಈ ದಾರಿಯನ್ನು ಅನುಸರಿಸಿವೆ.
ಯುನೈಟೆಡ್ ಕಿಂಗ್‌ಡಮ್
2000ದಲ್ಲಿ ಸೃಷ್ಟಿಯಾದ ಹೊಸ ಸ್ವರೂಪವಾದ ಸೀಮಿತ ಹೊಣೆಗಾರಿಕೆ ಪಾಲುದಾರಿಕೆ (ಎಲ್ಎಲ್ ಪಿ), ತೆರಿಗೆ ನಿರ್ಲಿಪ್ತ ವಾಗಿರುವುದರಲ್ಲಿ ಯುಎಸ್ ಎಲ್ಎಲ್ ಸಿಗೆ ಸಮನಾಗಿದೆ: ಸದಸ್ಯ ಪಾಲುದಾರರು ಪಾಲುದಾರನ ಹಂತದಲ್ಲಿ ತೆರಿಗೆಗೊಳಪಡುತ್ತಾರೆ, ಆದರೆ ಸ್ವತಃ ಎಲ್ ಎಲ್ ಪಿಯು ಯಾವುದೇ ತೆರಿಗೆಯನ್ನು ಪಾವತಿಸುವುದಿಲ್ಲ. 0}ವಾಟ್ ಸೇರಿ ಇತರ ಎಲ್ಲ ಉದ್ದೇಶಗಳಿಗೆ ಅದು ಬಾಡಿ ಕಾರ್ಪೋರೇಟ್ ಆಗಿ ನಡೆಸಿಕೊಳ್ಳಲ್ಪಡುತ್ತದೆ. ಅನ್ಯಥಾ, ಎಲ್ಲ ಕಂಪನಿಗಳು, ಸೀಮಿತ ಕಂಪನಿಗಳು ಮತ್ತು ಯುಎಸ್ ಎಲ್ ಎಲ್ ಸಿಗಳು ಸೇರಿದಂತೆ, ಬಾಡೀಸ್ ಕಾರ್ಪೊರೇಟ್ ಗಳಾಗಿ ನಡೆಸಿಕೊಳ್ಳಲ್ಪಡುತ್ತವೆ, ಯುನೈಟೆಡ್ ಕಿಂಗ್ಡಮ್ ಕಾರ್ಪೊರೇಷನ್ ಟ್ಯಾಕ್ಸ್ ಗೆ ಒಳಪಟ್ಟು, ಘಟಕದ ಲಾಭಗಳು ಅದರ ಸದಸ್ಯರಿಗಲ್ಲದೆ ಘಟಕಕ್ಕೆ ಸೇರಿದ್ದಲ್ಲಿ.
ಬೆಲ್ಜಿಯಂ
ಬೆಲ್ಜಿಯಂನಲ್ಲಿ, ಸೀಮಿತ ಹೊಣೆಗಾರಿಕೆಯನ್ನು ಒದಗಿಸುವ ನಿಗಮದ ಹಲವಾರು ಪ್ರಕಾರಗಳಿವೆ. ಡಚ್ ನಲ್ಲಿ ಬೆಸ್ಲೊಟೆನ್ ವೆನ್ನೂಟ್ಶಾಪ್ ಮೆಟ್ ಬೆಪೆರ್ಕ್ಟೆ ಆನ್ಸ್ ಪ್ರಾಕೆಲಿಜ್ ಖೈಡ್ (ಬಿವಿಬಿಎ), ಅಥವಾ ಫ್ರೇಂಚ್ ನಲ್ಲಿ ಸೊಸೈಟೆ ಪ್ರಿವೀ ಎ ರೆಸ್ಪಾಸಬಿಲಿಟೆ ಲಿಮಿಟೀ  (ಎಸ್ ಪಿಆರ್ ಎಲ್), ಯುರೋ ೧೮,೫೦೦ ರ ಕನಿಷ್ಠ ಆವಶ್ಯಕ ಆರಂಭಿಕ ಬಂಡವಾಳ ದೊಂದಿಗೆ - ಅತಿ ಚಿಕ್ಕವು. ಮತ್ತು ಬಹುತೇಕವಾಗಿ ಚಿಕ್ಕ ವ್ಯಾಪಾರದ ಮಾಲೀಕರಿಂದ ದಿವಾಳೀತನದ ಪಕ್ಷದಲ್ಲಿ ತಮ್ಮನ್ನು ರಕ್ಷಿಸಿಕೊಳ್ಳಲು ಬಳಸಲ್ಪಡುತ್ತದೆ. ಲಾಭಗಳನ್ನು ಸದಸ್ಯರ ಹಂತದಲ್ಲಿ ವೈಯಕ್ತಿಕವಾಗಿ ತೆರಿಗೆಗೊಳಪಡಿಸಲಾಗುವುದಿಲ್ಲ, ಬದಲಿಗೆ ಯಾವಾಗಲೂ ಬಿವಿಬಿಎ ನ ಹಂತದಲ್ಲಿ ಒಳಪಡಿಸಲಾಗುವುದು.
ಬೋಸ್ನಿಯ ಮತ್ತು ಹರ್ಝೆಗೊವಿನ
ಬೋಸ್ನಿಯನ್ ಮತ್ತು ಹೆರ್ಜೆಗೋವಿನಿಯನ್ ಶಾಸನ, ಕ್ರೊಯೇಷಿಯಾದಲ್ಲಿ ಇರುವುದಕ್ಕೆ ಸಮನಾಗಿ, ಎಲ್ಎಲ್ ಸಿಗಳನ್ನು ದ್ರುಸ್ತ್ವೋ ಎಸ್ ಆಗ್ರಾನಿಸೇನೊಮ್ ಒಡ್ಗೊವೋರ್ನೋಸ್ಕ್ಯೂ (ಡಿ.ಒ.ಒ.) ಎಂದು ಚಿತ್ರಿಸುತ್ತದೆ. ಈ ರಚನಾಕ್ರಮವನ್ನು ಬಳಸುವ ಕಂಪನಿಗಳು ತಮ್ಮ ಕಂಪನಿಯ ಹೆಸರಿಗೆ ಡಿ.ಒ.ಒ. ಎಂಬ ಸಂಕ್ಷೇಪಾಕ್ಷರಗಳನ್ನು ಸೇರಿಸಿಕೊಳ್ಳುತ್ತವೆ.
ಬ್ರೆಜಿಲ್‌
ಯುನೈಟೆಡ್ ಸ್ಟೇಟ್ಸ್ ನ ಎಲ್ಎಲ್ ಸಿ ಗೆ ತುಂಬ ಹೋಲುವ ಬ್ರೆಜಿಲಿಯನ್ ಕಾನೂನಿನಲ್ಲಿನ ಕಾರ್ಪೊರೇಟ್ ರಚನೆಯು, ೨೦೦೨ ರ ಹೊಸ ಬ್ರೆಜಿಲಿಯನ್ ದಿವಾನಿ ಸಂಹಿತೆಯ ಅಡಿಯಲ್ಲಿ,ಸೊಸೈಡಾಡೆ ಲಿಮಿಟಡ ("Ltda.") ಆಗಿದೆ. ಸೊಸೈಡಾಡೆ ಲಿಮಿಟಡ "ಸೊಸೈಡಾಡೆ ಪೋರ್ ಖೋಟಾಸ್ ಡೆ ರೆಸ್ಪಾನ್ಸಬಿಲಿಡಾಡೆ ಲಿಮಿಟಡ" ಎಂಬುದರ ಹೊಸ ಹೆಸರಾಗಿದೆ, ಮತ್ತು ಈ ಹೊಸ ಸಂಹಿತೆಯ ಅಡಿಯಲ್ಲಿ ಅದನ್ನು "ಎಂಪ್ರೆಸಾರಿಯಾ" ಅಥವಾ "ಸಿಂಪ್ಲೆಸ್" ಎಂಬುದಾಗಿ ಆಯೋಜಿಸಬಹುದಾಗಿದೆ, ಮುಂಚಿನ ಮತ್ತು ಈಗ ಮಾಯವಾಗಿರುವ ವಾಣಿಜ್ಯ ಸಂಹಿತೆಯಲ್ಲಿನ "ವಾಣಿಜ್ಯಸಂಬಂಧೀ" ಮತ್ತು ದಿವಾನೀ(ವಾಣಿಜ್ಯೇತರ) ಸ್ವರೂಪದ ವಿಧಗಳಿಗೆ ಸರಿಹೊಂದುವಂತೆ.
ಬಲ್ಗೇರಿಯಾ
ಬಲ್ಗೇರಿಯದ ಶಾಸನವು ಎಲ್ಎಲ್ ಸಿಗಳನ್ನು Дружество с ограничена отговорност (ಸೀಮಿತ ಹೊಣೆಗಾರಿಕೆಯೊಂದಿಗಿನ ಪಾಲುದಾರಿಕೆ) ಎಂಬುದಾಗಿ ಸೂಚಿಸುತ್ತದೆ. ಈ ರಚನೆಯಡಿ ಕೆಲಸ ಮಾಡುವ ಕಂಪನಿಗಳು ತಮ್ಮ ಹೆಸರಿಗೆ ООД ಎಂಬ ಸಂಕ್ಷೇಪಾಕ್ಷರಗಳನ್ನು ಜೋಡಿಸಿಕೊಳ್ಳುತ್ತವೆ. ವೈಯಕ್ತಿಕ ಮಾಲೀಕತ್ವವುಳ್ಳ ಒಂದು ಎಲ್ಎಲ್ ಸಿಯ ಪ್ರಕರಣದಲ್ಲಿ, ಅದನ್ನು Еднолично дружество с ограничена отговорност (ಸೀಮಿತ ಹೊಣೆಗಾರಿಯೊಂದಿಗಿನ ಏಕ-ವ್ಯಕ್ತಿ ಪಾಲುದಾರಿಕೆ ) ಎಂಬುದಾಗಿ ವಿವರಿಸಲಾಗಿದೆ ಮತ್ತು ЕООД ಎಂಬುದಾಗಿ ಸಂಕ್ಷೇಪವಾಗಿ ಬಳಸಲ್ಪಡುತ್ತದೆ.
ಚಿಲಿ
ಚಿಲಿಯ ಶಾಸನವು ಎಲ್ಎಲ್ ಸಿಗಳನ್ನು ಸೊಸೈಡಾಡ್ ಕಮರ್ಷಿಯಲ್ ಡೆ ರೆಸ್ಪಾಸಬಿಲಿಡಾಡ್ ಲಿಮಿಟಾಡ  (ಸೀಮಿತ ಹೊಣೆಗಾರಿಕೆ ವಾಣಿಜ್ಯ ಸಂಘಟನೆ) ಎಂಬುದಾಗಿ ವಿವರಿಸುತ್ತದೆ. ಈ ರಚನೆಯಡಿ ಕೆಲಸ ಮಾಡುವ ಕಂಪನಿಗಳು ತಮ್ಮ ಹೆಸರಿಗೆ Ltda. ಎಂಬ ಸಂಕ್ಷೇಪಾಕ್ಷರಗಳನ್ನು ಜೋಡಿಸಿಕೊಳ್ಳುತ್ತವೆ. ಆದ್ದರಿಂದ, ಯುಎಸ್ ನಲ್ಲಿ ಒಂದುಕಂಪನಿ ಎಲ್ ಎಲ್ ಸಿ ಎಂದು ಕರೆಯಲ್ಪಡುವ ಒಂದು ಕಂಪನಿಯು ಚಿಲಿಯಲ್ಲಿ ಒಂದುಕಂಪನಿ Ltda (ಎಲ್ ಟಿಡಿಎ.) ಎಂಬುದಾಗಿ ಕರೆಯಲ್ಪಡುತ್ತದೆ. ಅದೇ ಒಬ್ಬ ವ್ಯಕ್ತಿಯ ಮಾಲೀಕತ್ವವುಳ್ಳ ಒಂದು ಎಲ್ಎಲ್ ಸಿಯ ಪ್ರಕರಣದಲ್ಲಿ, ಚಿಲಿಯಲ್ಲಿ ಅದರ ಸಮಾನಾರ್ಥಕವು ಎಂಪ್ರೆಸಾ ಇಂಡಿವಿಷುಯಲ್ ಡೆ ರೆಸ್ಪಾಸಬಿಲಿಡಾಡ್ ಲಿಮಿಟಡ ಎಂದಾಗಿದದ್ದು, ಅದು ಈಐಆರ್ಎಲ್ ಎಂಬ ಸಂಕ್ಷೇಪವನ್ನು ಬಳಸುತ್ತದೆ.
ಕೊಲಂಬಿಯಾ
ಕೊಲಂಬಿಯಾದ ಶಾಸನವು ಚಿಲಿಯ ಪ್ರಕರಣದಲ್ಲಿ ಮೇಲೆ ಹೇಳಿರುವುದಕ್ಕೆ ಬಹಳ ಹೋಲಿಕೆಯುಳ್ಳ ರಚನೆಯೊಂದನ್ನು ವಿವರಿಸುತ್ತದೆ. Ltda. (ಎಲ್ ಟಿಡಿಎ.) ಎಂಬ ಸಂಕ್ಷೇಪವನ್ನು ಕೊಲಂಬಿಯಾದಲ್ಲೂ ಬಳಸಲಾಗುತ್ತದೆ. ಅದೇ ಒಬ್ಬ ವ್ಯಕ್ತಿಯ ಮಾಲೀಕತ್ವವುಳ್ಳ ಒಂದು ಎಲ್ಎಲ್ ಸಿಯ ಪ್ರಕರಣದಲ್ಲಿ, ಕೊಲಂಬಿಯಾದಲ್ಲಿ ಅದರ ಸಮಾನಾರ್ಥಕವು ಎಂಪ್ರೆಸಾ ಯೂನಿಪರ್ಸನಲ್ ಎಂದಾಗಿದ್ದು, ಅದು ಈಯು ಎಂಬ ಸಂಕ್ಷೇಪವನ್ನು ಬಳಸುತ್ತದೆ.
ಕ್ರೊಯೇಷಿಯಾ
ಕ್ರೊಯೇಷಿಯಾದ ಶಾಸನವು ಎಲ್ಎಲ್ ಸಿಗಳನ್ನು ದ್ರುಸ್ತವೋ ಎಸ್ ಆಗ್ರಾನಿಸೇನೊಮ್ ಒದ್ಗೋವೋರ್ನೋಸ್ಕ್ಯೂ ಎಂದು ಹೇಳುತ್ತದೆ. ಈ ರಚನೆಯಡಿ ಕೆಲಸ ಮಾಡುವ ಕಂಪನಿಗಳು ತಮ್ಮ ಹೆಸರಿಗೆ ಡಿ.ಒ.ಒ. ಎಂಬ ಸಂಕ್ಷೇಪಾಕ್ಷರಗಳನ್ನು ಜೋಡಿಸಿಕೊಳ್ಳುತ್ತವೆ.
ಜೆಕ್‌ ಗಣರಾಜ್ಯ
ಜೆಕ್ ನ ಶಾಸನವು ಎಲ್ಎಲ್ ಸಿಗಳನ್ನು ಸ್ಪೊಲೆಕ್ನೋಸ್ಟ್ ಎಸ್ ರೂಸೆನಿಮ್ ಒಮೆಜೆನಿಮ್  (ಎಸ್.ಆರ್.ಒ. ಅಥವಾ ಸ್ಪೋಲ್ ಎಸ್ ಆರ್.ಒ.) ಎಂದು ಹೇಳುತ್ತದೆ. ಒಂದು ಎಸ್.ಆರ್.ಒ.ವನ್ನು ತಾಂತ್ರಿಕವಾಗಿ ಒಂದು ಎಲ್ಎಲ್ ಸಿಗೆ ಹೋಲಿಸಲಾಗುವುದಿಲ್ಲ ಏಕೆಂದರೆ ಇಲ್ಲಿ ಲಾಭಾಂಶಗಳು ಇನ್ನೂ ಡಬಲ್ ಟ್ಯಾಕ್ಸೇಷನ್ ಗೆ ಒಳಪಟ್ಟಿವೆ. ಜೆಕ್ ಕಾನೂನು ಒಂದು ಸೀಮಿತ ಕಂಪನಿಯನ್ನು ಆರಂಭಿಸುವ ಸಾಧ್ಯತೆಯನ್ನು ಡಬಲ್ ಟ್ಯಾಕ್ಸೇಷನ್ ಅನ್ನು ತಡೆಯುವ ಸಾಧ್ಯತೆಯಿಲ್ಲದೆ ಒದಗಿಸುವುದಿಲ್ಲ. ಒಂದು ಎಸ್.ಆರ್.ಒ. ಅನ್ನು ಆರಂಭಿಸಲು ಬೇಕಾದ ಕನಿಷ್ಠ ಆರಂಭಿಕ ಬಂಡವಾಳ ಸಿಜೆಡ್ ಕೆ 200 ,000 ವಾಗಿರುತ್ತದೆ (ಸುಮಾರಾಗಿ ಯುಎಸ್ ಡಾಲರ್ 9 ,900 ).
ಡೆನ್ಮಾರ್ಕ್‌
ಎಲ್ಎಲ್ ಸಿಯ ಡ್ಯಾನಿಶ್ ಸ್ವರೂಪ ಅನ್ಪರ್ಟ್ಸಸೆಲ್ಸ್ಕಬ್ (ಏಪಿಏಸ್ ನೋಡಿ). ಕನಿಷ್ಠ ಬಂಡವಾಳವು ಕಡಿಮೆ ಎಂದರೆ ಡಿಕೆಕೆ 125 ,000 ಆಗಿರಬೇಕೆಂದು ಕಾನೂನು ಅಪೇಕ್ಷಿಸುತ್ತದೆ. [2010 ರ ಮಾರ್ಚ್1 ರಿಂದ ಡಿಕೆಕೆ 80 ,000 (ಸುಮಾರಾಗಿ ಯುಎಸ್ $ 16 ,000 )]
ಈಜಿಪ್ಟ್
ಈಜಿಪ್ಟ್ ನಲ್ಲಿ 1954ರ ಮುನ್ನ, ಕಂಪನಿಗಳು ಜಂಟಿ ಬಂಡವಾಳ ಕಂಪೆನಿಗಳ ಸ್ವರೂಪವನ್ನು ತೆಗೆದುಕೊಳ್ಳುವುದನ್ನು ಮತ್ತು ಅದರ ಉಪಲಬ್ಧಿಗಳಿಂದ ಉಪಯೋಗ ಪಡೆಯುವುದನ್ನು ತಡೆಯುವಂಥ ನಿರ್ಬಂಧಗಳಿದ್ದವು. ಬಹು ಮುಖ್ಯವಾಗಿ, ಬಂಡವಾಳದಲ್ಲಿ ಪ್ರತಿ ಪಾಲುದಾರನು ಹೊಂದಿರುವ ಶೇರುಗಳ ಜವಾಬ್ದಾರಿಯನ್ನು ಗುರುತಿಸುವುದನ್ನು ಒಳಗೊಂಡ ನಿರ್ಬಂಧಗಳು. ಆದ್ದರಿಂದ; ಈಜಿಪ್ಟಿನ ಶಾಸಕಾಂಗವು - 1954 ರ ಅಧಿನಿಯಮ ಸಂ. 26 - ಸೀಮಿತ ಹೊಣೆಗಾರಿಕೆ ಕಂಪೆನಿಗಳು ಎಂದು ಕರೆಯಲ್ಪಡುವ ಒಂದು ಬಗೆಯ ಕಂಪೆನಿಗಳನ್ನು ಪರಿಚಯಿಸಿದೆ, ಮತ್ತು ಈ ಕಂಪೆನಿಗಳಿಗೆ ಮೂಲಭೂತ ಉಪಲಬ್ಧಿಯನ್ನು ಹಾಗೇ ಉಳಿಸಿಕೊಳ್ಳುತ್ತಾ, ಹೆಚ್ಚು ಶೇರು ಬಂಡವಾಳ ಕಂಪನಿಗಳು ಹೊಂದಿದ ನಿರ್ಬಂಧಗಳಿಂದ ವಿನಾಯಿತಿ ನೀಡಲಾಗಿದೆ, ಮತ್ತು ಪಾಲುದಾರರ ಜವಾಬ್ದಾರಿಯು ಅವರು ಕಂಪೆನಿಯ ಶೇರುಗಳನ್ನು ಹೊಂದಿದ ಪ್ರಮಾಣಕ್ಕೆ ಸೀಮಿತವಾಗಿರುವುದು. ಮತ್ತು 1954 ರ ಅಧಿನಿಯಮ ಸಂ. 26 ರ ಪ್ರಕಾರ, ಸೀಮಿತ ಹೊಣೆಗಾರಿಕೆ ಕಂಪೆನಿಗಳು ಎರಡು ಪ್ರತಿಬಂಧಗಳಿಂದ .... ಆಗುವುದು ಅಗತ್ಯ: ಮೊದಲನೆಯದಾಗಿ - ಸಾವಿರ ಪೌಂಡ್ ಗಳಿಗಿಂತ ಕಡಿಚೆ ಬಂಡವಾಳ ವಿರ ಬಾರದು ಮತ್ತು ಪ್ರತಿಯೊಂದು 20 ಪೌಂಡ್ ಗಳಿಗಿಂತ ಕಡಿಮೆಯಲ್ಲದ ಮೌಲ್ಯಕ್ಕೆ ಸಮನಾಗಿ ಬಂಡವಾಳದ ಶೇರುಗಳು ವಿಂಗಡಿಸಲ್ಪಡಬೇಕು. ಮತ್ತು ಎರಡನೆಯದು - ಪಾಲುದಾರರ ಸಂಖ್ಯೆಯನ್ನು ೫೦ ಕ್ಕಿಂತ ಹೆಚ್ಚಿಸಬಾರದು ಮತ್ತು ಕನಿಷ್ಠ ಇಬ್ಬರು ಪಾಲುದಾರರು ಇರಬೇಕು, ಹಾಗೂ ಪಾಲುದಾರರಲ್ಲಿ ದಂಪತಿಗಳಿದ್ದರೆ, ಅದರಲ್ಲಿ ಕನಿಷ್ಠ ಮೂವರು ಪಾಲುದಾರರಿರಬೇಕು.
ಈಸ್ಟಾನಿಯ
ಈಸ್ಟೋನಿಯಾದಲ್ಲಿ, ಒಂದು ಸೀಮಿತ ಹೊಣೆಗಾರಿಕೆ ಕಂಪನಿಯನ್ನು ಒಸೌಹಿಂಗ್ (OÜ) ಎಂದು ಕರೆಯಲಾಗುತ್ತದೆ. ಘಟಕದ ವಿಧ ಯಾವುದೆಂಬುದನ್ನು ಕೋಡ ಹೆಸರಿನಲ್ಲಿ ಗುರುತಿಸುವ ಅಗತ್ಯವಿದೆ. ಈಸ್ಟೋನಿಯಾದಲ್ಲಿ, ಒಂದು ಸೀಮಿತ ಹೊಣೆಗಾರಿಕೆ ಕಂಪನಿಯನ್ನು ಆರಂಭಿಸಲು ಬೇಕೇದ ಕನಿಷ್ಠ ಬಂಡವಾಳವು ಪ್ರಸ್ತುತ ಈಈಕೆ 40 ,000 (-2556 ಯೂರೋ) ಆಗಿದೆ.
ಫಿನ್ಲೆಂಡ್
ಪಕ್ಕಾ ಸಮಾನಾರ್ಥಕವಲ್ಲದಿದ್ದರೂ ಕೂಡ, ಎಲ್ಎಲ್ ಸಿಯ ಫಿನ್ನಿಶ್ ಸ್ವರೂಪವು ಒವೈ (ಒಸಕೆಹಷಿಯೊ)) ಅಥವಾ ಸ್ವೀಡಿಶ್ ಸ್ವರೂಪವು ಅಬ್ (ಅಕಟೈಬೊಲಾಗ್). ಓವೈ ಅನ್ನು ಒಂದು ನಿಗಮದಂತೆ ತೆರಿಗೆಗೊಳಪಡಿಸಲಾಗುವುದು. ಕಾನೂನಿನಡಿ ಅಗತ್ಯವಿರುವ ಕನಿಷ್ಠ ಬಂಡವಾಳ ಯೂರೋ 2, 500.
ಜರ್ಮನಿ
ತನ್ನ ಮಿಶ್ರತಳಿಯಂಥ ಲಕ್ಷಣಗಳಿಂದಾಗಿ ಜರ್ಮನ್ ಸಮಾನಾರ್ಥಕವನ್ನು ಗುರುತಿಸುವುದು ಯುಂಬ ಕಷ್ಟವಾಗಿದೆ. ಅದು ನಿಗಮವೊಂದರ ಆಯಾಮಗಳನ್ನು ಹೊಂದಿರುವುದರಿಂದ ಒಂದೆಡೆ ಅದನ್ನು ಒಂದು ರೀತಿಯ ಗೆಸೆಲ್ ಶಾಫ್ಟ್ ಮಿಟ್ ಬೆಶ್ರಾಂಕ್ಟರ್ ಹಫ್ಟುಂಗ್  (ಜಿಎಂಬಿಹೆಚ್) ಎಂದು ಪರಿಗಣಿಸಬಹುದು; ಅದೇ ಇನ್ನೊಂದೆಡೆ ಅದನ್ನು ಸೀಮಿತ ಪಾಲುದಾರಿಕೆಯ ಜರ್ಮನ್ ಸಮಾನಾರ್ಥಕವಾದ ಕೊಮ್ಮಂಡಿಟ್ಗೆಸೆಲ್ಶಾಫ್ಟ್ (ಕೆಜಿ)ಎಂದು ಪರಿಗಣಿಸಬಹುದು. ಕಂಪನಿ ಎಂಬ ಶಬ್ಧದ ಯಥಾವತ್ ಅನುವಾದವನ್ನು ಆಧರಿಸಿ, ಒಂದು ಎಲ್ ಎಲ್ ಸಿಯನ್ನು ಹೊಣೆಗಾರಿಕೆಯುಳ್ಳ ಪಾಲುದಾರನ್ಯಾರೂ ಇಲ್ಲದ ಒಂದು ರೀತಿಯ ಕೆಜಿ ಎಂದು ಪರಿಗಣಿಸಬೇಕು. ತೆರಿಗೆಯ ಉದ್ದೇಶಕ್ಕಾಗಿ ಬುಂಡೆಸ್ಫಿನಾನ್ಸ್ ಮಿನಿಸಟೆರಿಯಮ್ (ಜರ್ಮನಿಯ ಒಕ್ಕೂಟದ ಹಣಕಾಸು ಮಂತ್ರಾಲಯ) ಯಾವ ಪರಿಸ್ಥಿತಿಗಳಡಿಯಲ್ಲಿ ಒಂದು ಎಲ್ಎಲ್ ಸಿಯನ್ನು ಒಂದು "ನಿಗಮ" ಅಥವಾ ಒಂದು "ಸೀಮಿತ ಪಾಲುದಾರಿಕೆ"ಯಂತೆ ಪರಿಗಣಿಸಬೇಕು ಎಂಬುದಕ್ಕೆ ವಿವರವಾದ ಮಾರ್ಗಸೂಚಿಗಳನ್ನು ನೀಡುತ್ತದೆ; ನೋಡಿ:ಸ್ಟಿಯುರ್ಲಿಚೆ ಐನೋರ್ಡ್ ನುಂಗ್ ಡೆರ್ ರೆಚ್ಟ್ ಡೆರ್ ಬುಂಡೆಸ್ಸ್ ಟಾಟೆನ ಡೆರ್ ಯುಎಸ್ ಎ ಗೆಗ್ರೂಂಡೆಟೆನ್ ಲಿಮಿಟೆಡ್ ಲೆಯಬಿಲಿಟಿ ಕಂಪೆನಿ.
ಹಂಗೇರಿ
ಹಂಗೇರಿಯ ಶಾಸನವು ಎಲ್ ಎಲ್ ಸಿಗಳನ್ನು ಕೊರ್ಲಾಟೊಲ್ಟ್ ಫೆಲೆಲೋಸ್ಸೇಗೂ ತಾರ್ಸಸಾಗ್  ಎಂದು ಹೇಳುತ್ತದೆ. ಈ ರಚನೆಯ ಕೆಳಗೆ ಕೆಲಸ ಮಾತುವ ಕಂಪೆನಿಗಳು ತಮ್ಮ ಹೆಸರಿ ಕೆಎಫ್ ಟಿ ಎಂಬ ಸಂಕ್ಷೇಪವನ್ನು ಸೇರಿಸಿಕೊಳ್ಳುತ್ತವೆ. ಮುಂಚೆ ಹಂಗೇರಿಯದ ಎಲ್ಎಲ್ ಸಿಗಳು 3 ಮಿಲಿಯನ್ ಹೆಎಚ್ ಯುಎಫ್ (ಹಂಗೇರಿಯನ್ ಫೋರಿಂಟ್) (ಸುಮಾರಾಗಿ 16 ಕೆ ಯುಎಸ್ ಡಿ) ನ ಆರಂಭಿಕ ಬಂಡವಾಳವನ್ನು ಹೊಂದಬೇಕಾಗಿತ್ತು. ಈ ಮೊತ್ತವನ್ನು ಇತ್ತೀಚೆಗೆ ಕಡಿಮೆಗೊಳಿಸಲಾಗಿದ್ದು, ಪ್ರಸ್ತುತ (2009ರಲ್ಲಿ) ಕನಿಷ್ಠ ಆರಂಭಿಕ ಬಂಡವಾಳವು 500 ಕೆ ಹೆಚ್ ಯುಎಫ್ ಆಗಿದೆ.(ಸುಮಾರಾಗಿ 2.7ಕೆ ಯುಎಸ್ ಡಿ). ಹೊಸ ಎಲೆಕ್ಟ್ರಾನಿಕ್ ರಚನೆಯ ಅವಕಾಶದೊಂದಿಗೆ ರಚನೆಯ ಸಮಯವು ಎರಡು ವಾರಗಳಿಂದ ಎರಡು ದಿನಗಳಿಗೆ ಇಳಿದಿದೆ, ಮತ್ತು ರಚನೆಯ ಹೆಚ್ಚಿನ ವೆಚ್ಚವು 100ಕೆ ಹೆಚ್ ಯುಎಫ್ ನಷ್ಟು.(ಸುಮಾರಾಗಿ 540 ಯುಎಸ್ ಡಿ). ವಕೀಲರ ಸಹಕಾರದೊಂದಿಗೆ ಕೆಎಫ್ ಟಿಗಳನ್ನು ರಚಿಸಬಹುದಾಗಿದೆ. ಹಂಗೇರಿಯನ್ ಕೆಎಫ್ ಟಿಯು ಹಂಗೇರಿಯಲ್ಲಿ ವ್ಯವಹಾರ ಮಾಡುವ ಅತ್ಯಂತ ಸಾಮಾನ್ಯವಾದ ಪ್ರಕಾರ. ಯುರಪೀಯ ಒಕ್ಕೂಟದ (ಈಯು) ಭಾಗವಾಗಿರುವ ದೆಸೆಯಿಂದ, ಹಂಗೇರಿಯದ ಕೆಎಫ್ ಟಿಗಳು ಈಗ ಈಯುನಾದ್ಯಂತ ವ್ಯವಹಾರ ನಡೆಸಲು ಈಯು ವಾಟ್ ನೋಂದಣಿ ಸಂಖ್ಯೆಯನ್ನು ಪಡೆಯಬಹುದಾಗಿದೆ. ಹಂಗೇರಿಯದ ಈಯು-ವಾಟ್ ಸಂಖ್ಯೆಯು "ಹೆಚ್ ಯು" ಎಂಬ ಅಕ್ಷರಗಳೊಂದಿಗೆ ಶುರು ಆಗುತ್ತದೆ. ಈ ರೀತಿಯಾಗಿ ಒಂದು ನಿರ್ದಿಷ್ಟ ಕಂಪನಿಯ ಅಸ್ತಿತ್ವ, ವಾಟ್ ವಿಚಾರಗಳು ಮತ್ತು ಪುನರ್ಪರೀಕ್ಷೆ ಮಾಡುವ ಅವಕಾಶವು ಕಂಪೆನಿಗಳಿಗಾಗಿ ಇರುವ ಈಯುನ ಸಾಮಾನ್ಯ ವೆಬ್ ಸೈಟ್ ನಲ್ಲಿ ಲಭ್ಯ.
ಐಸ್‌ಲ್ಯಾಂಡ್
ಐಸ್‌ಲ್ಯಾಂಡ್ ನ ಶಾಸನದ ಪ್ರಕಾರ ಎರಡು ವಿಧದ ಎಲ್ಎಲ್ ಸಿ ಸ್ವರೂಪಗಳಿವೆ, ಖಾಸಗಿ ಒಡೆತನದ ಮತ್ತು ಸಾರ್ವಜನಿಕ ಒಡೆತನದ ಸೀಮಿತ ಹೊಣೆಗಾರಿಕೆ ಸ್ವರೂಪಗಳು. 500 .000 ಐಸ್‌ಲ್ಯಾಂಡಿಕ್ ಕ್ರೋನಾಸ್ (ಕೆಆರ್.) ನ ಕನಿಷ್ಠ ಬಂಡವಾಳದೊಂದಿಗೆ ಖಾಸಗಿ ಎಲ್ಎಲ್ ಸಿಯು ಸಂಕ್ಷಿಪ್ತವಾಗಿ "ಈಹೆಚ್ ಎಫ್." ಎಂಬುದಾಗಿ ಸೂಚಿಸಲ್ಪಡುವುದು. 2.000.000 ಕೆಆರ್. ನ ಕನಿಷ್ಠ ಬಂಡವಾಳದೊಂದಿಗೆ ಸಾರ್ವಜನಿಕ ಎಲ್ಎಲ್ ಸಿಯು ಹೆಚ್ ಎಫ್. ಎಂಬುದಾಗಿ ಸಂಕ್ಷೇಪ ಪಡೆಯುವುದು.
ಭಾರತ
ಭಾರತದಲ್ಲಿ ಎಲ್ಎಲ್ ಸಿಗಳು ಪ್ರೈವೇಟ್ ಲಿಮಿಟೆಡ್ (Pvt. Ltd.)ನೊಂದಿಗೆ ಕೊನೆಗೊಳ್ಳುವ ಖಾಸಗಿ ಕಂಪನಿಗಳಾಗಿ ಬಳಕೆಗೆ ಬಂದಿವೆ.ಅವು ಕನಿಷ್ಠ ರೂ.1,00,000 ವನ್ನು ತಮ್ಮ ಕನಿಷ್ಠ ಪಾವತಿಯಾದ ಬಂಡವಾಳವಾಗಿ ಹೊಂದಿರಬೇಕು.
ಇಟಲಿ
ಇಟಲಿಯ ದಿವಾನಿ ಸಂಹಿತೆಯು, 1942ರಲ್ಲಿ ಸಮ್ಮತಿಸಲ್ಪಟ್ಟ ಮತ್ತು 2003ರ ಸರ್ಕಾರಿ ಅಧಿನಿಯಮ 6ರಿಂದ ತಿದ್ದುಪಡಿಗೊಂಡಂತೆ, ಮೂರು ಪ್ರಕಾರಗಳ ಸೀಮಿತ ಹೊಣೆಗಾರಿಕೆ ಕಂಪೆನಿಗಳಿಗೆ ಅವಕಾಶ ಮಾಡಿಕೊಡುತ್ತದೆ: ಕಂಪೆನಿಗಳು ಅವಕ್ಕೆ ಸಂಬಂಧಪಡುವ ಸಂಕ್ಷೇಪಗಳನ್ನು ಅವುಗಳ ಕಂಪನಿ ಹೆಸರುಗಳಿಗೆ ಸೇರಿಸಿಕೊಳ್ಳುತ್ತವೆ.
ಜಪಾನ್‌
ಜಪಾನ್, 2006ರಲ್ಲಿ ಅಮೇರಿಕನ್ ಎಲ್ಎಲ್ ಸಿಯ ಹತ್ತಿರದ ಬಗೆಯಾದ ಗೋಡೋ ಕಾಯೈಶ ಎಂಬ ಒಂದು ಹೊಸ ವಿಧದ ವ್ಯವಹಾರ ಸಂಘಟನೆಯನ್ನು ಸೃಷ್ಟಿಸಿ ಶಾಸನವನ್ನು ಹೊರಡಿಸಿತು.
ಲಾಟ್ವಿಯಾ
ಎಸ್ಐಎ - ಸಬೈದ್ರೀಬ ಅರ್ ಐರೊಬೆಜೊಟು ಅಟ್ಬಿಲ್ದೀಬು
ಲಿಥುವೇನಿಯಾ
ಲಿಥುವೇನಿಯಾದಲ್ಲಿ, ಒಂದು ಸೀಮಿತ ಹೊಣೆಗಾರಿಕೆ ಕಂಪನಿಯನ್ನು ಉಜ್ದರೊಜಿ ಅಕ್ಸಿನೇ ಬೆನದ್ರೊವೇ  ಎಂಬುದಾಗಿ ಕರೆಯಲಾಗುತ್ತದೆ. ಕಂಪೆನಿಯ ಹೆಸರಿನ ಮುಂಚೆ ಯುಎಬಿ ಎಂಬ ಸಂಕ್ಷೇಪವನ್ನು ಸಾಮಾನ್ಯವಾಗಿ ಸೇರಿಸಲಾಗುತ್ತದೆ. ಕನಿಷ್ಠ ನಿಗದಿತ ಆರಂಭಿಕ ಬಂಡವಾಳವು ಪ್ರಸ್ತುತ 10,000 ಎಲ್ ಟಿಎಲ್ (ಸುಮಾರಾಗಿ 3000 ಯುರೋ). ಈ ಮೊತ್ತವನ್ನು ತಕ್ಷಣ ಹೂಡಬಹುದು.
ಮಸಿಡೋನಿಯಾ
ಮಸಿಡೋನಿಯಾದ ಶಾಸನವು ಎಲ್ಎಲ್ ಸಿಗಳನ್ನು друштво со ограничена одговорност ಎಂಬುದಾಗಿ ಹೆಸರಿಸುತ್ತವೆ. ಈ ರಚನೆಯಡಿ ಕಾರ್ಯನಿರ್ವಹಿಸುವ ಕಂಪೆನಿಗಳು ತಮ್ಮ ಹೆಸರಿಗೆ д.о.о. ಎಂಬ ಸಂಕ್ಷೇಪವನ್ನು ಲಗತ್ತಿಸಿಕೊಳ್ಳುತ್ತವೆ. ಇದು ಮೆಸಿಡೋನಿಯದ ಕಂಪನಿಗಳ ಅತ್ಯಂತ ಹೆಚ್ಚು ಹರಡಿರುವ ಸಂಘಟನಾತ್ಮಕ ಪ್ರಕಾರವಾಗಿದೆ.
ಮೋಲ್ಡೋವಾ
ಮೊಲ್ಡೀವಾದ ಶಾಸನವು ಎಲ್ಎಲ್ ಸಿಗಳನ್ನು ಸೊಸೈಟಟೆ ಕು ರಾಸ್ಪುಂಡೆರೆ ಲಿಮಿಟಟಾ ಎಂಬುದಾಗಿ ಸೂಚಿಸುತ್ತವೆ. ಇವು "ಎಸ್.ಆರ್.ಎಲ್." ಎಂಬ ಸಂಕ್ಷೇಪವನ್ನು ಪಡೆವ ಇವುಗಳಲ್ಲಿ ಸ್ಥಾಪಕ ಸದಸ್ಯರ ಮತ್ತು ಇತರ ಸದಸ್ಯರ ಸಂಖ್ಯೆಗಳ ನಿರ್ಬಂಧಗಳಿದ್ದು, ಕನಿಷ್ಠ ಒಬ್ಬ ಸ್ಥಾಪಕ ಸದಸ್ಯನಿರಬೇಕು. ಮತ್ತು ಗರಿಷ್ಠ ಒಟ್ಟು 50 ಸದಸ್ಯರಿರಬಹುದು, ಅವುಗಳಲ್ಲಿ ಕನಿಷ್ಠ ಒಬ್ಬನು ಕಂಪನಿಯ ಸ್ಥಾಪಕನಾಗಿರಲೇಬೇಕು, ಆದರೆ ಎಲ್ಲ ಐವತ್ತು ಸದಸ್ಯರೂ ಕೂಡ ಸ್ಥಾಪಕರೇ ಆಗಿರಬಹುದು.
ಪೋಲೆಂಡ್‌
ಪೋಲ್ಯಾಂಡ್ ನಲ್ಲಿ ಸೀಮಿತ ಹೊಣೆಗಾರಿಕೆ ನಿಗಮವನ್ನು ಸ್ಪೋಲ್ಕ ಜೆಡ್ ಆರ್ಗಾನಿಕ್ಸೋನಾ ಒಡ್ಪೊವೈಡ್ಜೈಲ್ನೊಸ್ಕಿಯ (/೦) (ಚಿಕ್ಕದಾಗಿ {1}Sp. z o.o.) ಎಂದು ಕರೆಯುತ್ತಾರೆ.
ಕನಿಷ್ಠ ಪ್ರಾರಂಭಿಕ ಬಂಡವಾಳವು 5,000 PLN ಆಗಿರುತ್ತದೆ (2009ರಿಂದ; ಅಲ್ಲಿಯವರೆಗೂ ಅದು 50,000 PLN ಆಗಿತ್ತು).